ועדת הפנים והגנת הסביבה, כנסת 20, פרוטוקול מספר 570, 2018-02-20 09:30

יואב קיש: אנחנו מתחילים ואני אומר עכשיו כבר לחברי הכנסת, לא תהיה פה סתימת פיות ומי שיפריע ויתפרץ לא בזמנו ייצא החוצה בשלוש קריאות.

יואב קיש: יהיה פה שקט וסדר.

<קריאה: רק תבטיח, בבקשה, שנוכל - - -

יואב קיש: זה מתחיל מעכשיו.

רויטל סויד: בוקר טוב גם לך, חבר הוועדה.

רויטל סויד: כנראה דודי זה לא - - - זה הכיסא.

יואב קיש: טוב, בוקר טוב לחברי הוועדה.

יואב קיש: הדיון נפתח, אני מבקש לא להפריע עכשיו.

רויטל סויד: בסדר.

יואב קיש: חברת הכנסת רויטל סויד, אני לא צריך את ההנחיות שלך ואל תתחילי עם הנחיות, בבקשה.

אלעזר שטרן: אל תהיי שטינקרית.

יואב קיש: אני רואה, אני הבנתי מה גישת חברי האופוזיציה.

יואב קיש: רק מהפתיח הזה הבנתי.

מיקי לוי: יואב, אתה סתם מאשים, זה לא בסדר.

יואב קיש: הבא שיפריע לדברים ייקרא לסדר.

יואב קיש: שלום לכולם, אני פותח את הדיון בנושא התבטאויות המפכ"ל בריאיון לתכנית 'עובדה' ומשמעותן.

יואב קיש: בוקר טוב למפכ"ל רב ניצן רוני אלשיך, בוקר טוב לחברי הכנסת ולשאר הנוכחים בוועדה.

יואב קיש: ועדת הפנים והגנת הסביבה של הכנסת היא גוף הפיקוח הפרלמנטרי על המשטרה, לפי החוק ולפי תקנון הכנסת.

יואב קיש: המשטרה - - -

ציפי לבני: לא על חקירות בפועל.

יואב קיש: אני קורא אותך לסדר פעם ראשונה, חברת הכנסת לבני.

יואב קיש: המשטרה היא גוף חשוב להתנהלות החברה, ללא משטרה משטר דמוקרטי לא יכול להתקיים.

יואב קיש: היא שואבת את כוחה מאמון הציבור - - -

אלעזר שטרן: אז למה אתם רוצים - - -

יואב קיש: אני קורא אותך לסדר פעם ראשונה, חבר הכנסת שטרן.

קסניה סבטלובה: ראש הממשלה מודע לזה?

יואב קיש: אני קורא לך לסדר פעם ראשונה, חברת הכנסת קסניה.

מיקי רוזנטל: אבל ראש המפלגה שלך בחקירה.

מיקי רוזנטל: מה, זה פיקוח על המשטרה?

יואב קיש: אני קורא לך לסדר פעם ראשונה, חבר הכנסת מיקי רוזנטל.

מיקי רוזנטל: זה שיבוש חקירה.

לאה פדידה: מישהו מפריע לך לדקלם?

יואב קיש: אני קורא לך לסדר פעם ראשונה, ולך פעם שנייה, חבר הכנסת מיקי רוזנטל.

יואב קיש: אתה בקריאה שנייה, חבר הכנסת מיקי רוזנטל.

מיקי רוזנטל: אני נרגש, אולי תזמין אותי גם ל - - -

יואב קיש: אתה עוד רגע יוצא מהדיון.

מיקי רוזנטל: תוציא אותי, באמת.

יואב קיש: אני אוציא, אם זו הגישה.

יואב קיש: לא תהיה פה סתימת פיות.

מיקי רוזנטל: מי סותם למי?

אלעזר שטרן: אתה סותם לנו את הפה, יואב.

יואב קיש: אתם תמתינו בשקט לזמנכם לדיבור.

דוד אמסלם: חבר'ה, היושב ראש אמר כמה מילים, אתם כולכם צועקים - - -

יואב קיש: בדיוק.

רויטל סויד: רגע, תקרא לו גם לסדר.

אלעזר שטרן: למה אתה לא אומר לו?

דוד אמסלם: תראו מה אתם עושים.

דוד אמסלם: כאילו איזה לול תרנגולות.

<קריאה: זה ביזיון, מה שאתם עושים.

מיקי לוי: אתה מבין?

מיקי לוי: הוא יכול להגיד לול תרנגולות, נכון?

<קריאה: זה ביזיון, מה שאתם עושים.

יואב קיש: אתה לא תנהל לנו פה את הוועדה.

דוד אמסלם: אנחנו צריכים אישור מכם לדבר?

יואב קיש: דודי, אני יודע שקשה לך להיפרד מהכיסא הזה, יש לך תפקיד אחר, לא להפריע, בבקשה.

יואב קיש: תאמין לי, אני יודע לנהל אותם.

יואב קיש: אף אחד לא מפריע יותר.

יואב קיש: מספיק, כמה אפשר להיות נחמדים פה?

יואב קיש: אתם רוצים לעשות את זה בכוח זה יהיה בכוח.

יואב קיש: כל הקריאות הן בתוקף, מעכשיו אני ממשיך, לא משנה, קואליציה-אופוזיציה.

יואב קיש: אני לא צריך עזרה מאף אחד ונגמר העניין.

יואב קיש: תפסיקו, רוצים לעשות פה דיון, מי שרוצה להפריע ייצא החוצה.

אחמד טיבי: אבל אף פעם לא היית נחמד.

יואב קיש: אתה נקרא לסדר פעם ראשונה, טיבי.

אחמד טיבי: אף פעם לא היית נחמד.

יואב קיש: אתה נקרא לסדר פעם שנייה, טיבי.

אחמד טיבי: אוה באמת.

יואב קיש: אתה נקרא לסדר פעם שלישית, תוציאו אותו החוצה, תודה.

מיקי רוזנטל: על זה?

לאה פדידה: אוה, איזה - - -

יואב קיש: את נקראת לסדר פעם שנייה, פדידה.

יואב קיש: את נקראת לסדר פעם שלישית.

אחמד טיבי: כמה טיפוסי, כמה טיפוסי.

יואב קיש: תוציאו את פדידה החוצה.

יואב קיש: תוציאו את פדידה.

לאה פדידה: לא רוצה לצאת, אתה לא שפוי.

יואב קיש: לא יהיו פה הפרעות, אי אפשר לנהל ככה דיון.

אחמד טיבי: רק הערתי הערה.

יואב קיש: טיבי, החוצה, ופדידה, החוצה.

יואב קיש: הבא שמדבר יוצא, נמאס לי מזה.

לאה פדידה: מפריעים לך לדקלם את מה שלמדת?

יואב קיש: החוצה.

לאה פדידה: תקשיב, אתה תינוק, ברמות.

יואב קיש: החוצה.

לאה פדידה: אתה תינוק.

יואב קיש: את תתנצלי על הדברים שלך.

לאה פדידה: גועל נפש.

יואב קיש: אחמד, חמש דקות אתה יכול לחזור.

יואב קיש: חמש דקות בחוץ, יכול לחזור.

יואב קיש: פדידה לא חוזרת.

לאה פדידה: ממש תינוק.

לאה פדידה: (חברת הכנסת לאה פדידה יוצאת ממליאת הוועדה.

לאה פדידה: )

אחמד טיבי: אבל אתה באמת לא נחמד.

יואב קיש: אחמד, אני לא נחמד עכשיו כי - - -

רויטל סויד: עכשיו אתה לא חוזר.

יואב קיש: לא, את חוש ההומור של אחמד אני מכיר, יש דברים שאני מוכן לקבל, יש דברים שלא.

יואב קיש: יושבת פה חברת הכנסת פדידה, רק מפריעה ועוד אומרת 'תינוק', היא לא תהיה פה בדיון יותר.

יואב קיש: וככה יהיה כולם.

יואב קיש: אחמד יחזור עוד חמש דקות ואני מקווה שהוא לא יפריע.

יואב קיש: (חבר הכנסת אחמד טיבי יוצא ממליאת הוועדה.

יואב קיש: )

יוסי יונה: אם נגיד שאתה גבר זה בסדר?

יואב קיש: אני קורא לך לסדר פעם שנייה, חבר הכנסת יוסי יונה.

יוסי יונה: פעם ראשונה קראו לי לסדר - - -

יואב קיש: אני קורא לך לסדר פעם שלישית.

יואב קיש: תוציאו את יוסי יונה.

יוסי יונה: איך, קפצת מראשונה - - -

יואב קיש: כי אני לא רוצה הפרעות.

יואב קיש: לא הבנת את זה?

יוסי יונה: אבל קפצת מאחת לשלישית.

יואב קיש: לא, אמרתי לך שנייה ואתה המשכת.

יוסי יונה: אמרת פעם ראשונה.

יואב קיש: תצא לחמש דקות ותחזור.

יואב קיש: תוציאו אותו לחמש דקות.

יוסי יונה: תגיד, זה דיון?

יואב קיש: ככה זה יתנהל פה.

יואב קיש: עוד מישהו רוצה להפריע?

יוסי יונה: אבל זה דיון?

יואב קיש: כן, זה דיון.

יואב קיש: עוד מישהו רוצה?

יואב קיש: זה בדיוק דיון.

יואב קיש: לא סתימת פיות, זה דיון.

יוסי יונה: אתה סותם את הפה לנו.

יואב קיש: אתה רוצה חמש דקות או שאתה רוצה לא לחזור?

יוסי יונה: לא, אני רוצה לחזור.

יואב קיש: אז תצא החוצה בלי לדבר יותר.

יואב קיש: (חבר הכנסת יוסי יונה יוצא ממליאת הוועדה.

יואב קיש: )

יואב קיש: עכשיו אני מרגיע ואני מבקש מכל חברי הכנסת, ככה זה ימשיך, אין דרך אחרת פה.

יואב קיש: הבנתי שאין דרך אחרת פה ומי שימשיך עם ההפרעות גם לא יחזור.

יואב קיש: אני חוזר על דבריי וחשוב לי להדגיש זאת.

יואב קיש: המשטרה היא גוף חיוני לחברה, בוודאי ובוודאי במשטר דמוקרטי שבלעדיו המשטר לא יכול להתקיים.

יואב קיש: היא שואבת את כוחה מאמון הציבור, נושא שכבר בתקופה הקצרה שאני בתפקיד שוחחתי עליו רבות עם המפכ"ל.

יואב קיש: שמעתי טענות על עצם סמכותנו בוועדה לקיים דיון כזה עם המפכ"ל ואני דוחה אותן מכל וכל.

יואב קיש: כך גם עשה היועץ המשפטי לכנסת.

יואב קיש: ובכלל, לטעון שלכנסת, גוף שנבחר על ידי העם ומייצג אותו, אין סמכות לקיים דיון שכזה בעיניי זה ביזיון שלא שמעתי כמותו.

יעל כהן-פארן: כי הכותרת שלו הייתה דיון - - -

יואב קיש: אני קורא לך לסדר פעם ראשונה.

יעל כהן-פארן: אבל הכותרת הייתה דיון בחקירות ראש ממשלה.

יואב קיש: לא, את לא תפריעי.

יואב קיש: אני קורא לך לסדר פעם שנייה.

יואב קיש: מצד אחד המפכ"ל מתראיין לתכנית טלוויזיה ומצד שני אסור שיבוא לכנסת לתת תשובות על הריאיון הזה, זה אבסורד.

יואב קיש: יחד עם זאת אני מבין את הרגישות המיוחדת של הדיון ולאור ההתנהגות שאני רואה פה מתחילת הדיון אני לא אתן להפוך אותו לקרקס.

יואב קיש: לא אתן להתנהלות הזו של סתימת פיות על ידי אף אחד מחברי הכנסת, כולם יקשיבו לכל אחד שצריך לדבר.

יואב קיש: מצד שני, גם לא יהיו פה שאלות שיכולות לגרום לשיבוש חקירה, אין כוונה לעסוק בשאלות שקשורות לחקירות המתנהלות של המשטרה וברור שזו לא מטרת הדיון ואני לא אאפשר זאת.

יואב קיש: אני מאמין שכותרת הדיון תספק לנו יריעה מספיק רחבה לשאול שאלות, לקבל תשובות, ברורות, על ההתבטאויות שעוררו מחלוקת בריאיון, שחברי הכנסת ואזרחי ישראל רוצים, זכאים וזו מחובתם לקבל.

יואב קיש: לפני כשבועיים היינו כאן ביום ההצדעה למשטרה, דיברנו והדגשנו את החשיבות המכרעת שיש לאמון הציבור בעבודתה והצלחתה של המשטרה.

יואב קיש: בהמשך לכך לתפיסתי הריאיון פגע קשות באמון זה ועדיף היה שלא היה מתקיים.

יואב קיש: יש פה הרבה חברי כנסת שרוצים לדבר.

יואב קיש: סדר הדיון יהיה שתיים-שלוש דקות לכל היותר לחבר כנסת.

יואב קיש: אנחנו נעשה סבב ראשון שבו יהיה נציג של כל סיעה ובעדיפות לחברי הוועדה ועדיפות לאותם חברים שהגישו את הבקשה לדיון הזה.

יואב קיש: זה ייקח כ-40 דקות.

יואב קיש: לאחר מכן ניתן למפכ"ל להשיב ולהתייחס לדברי הח"כים ולאחר מכן נמשיך לסיבוב נוסף של ח"כים עם שאלות והתייחסויות וגם נשלב את דברי הציבור.

יואב קיש: השאלות שנדון בהן, בין השאר, זה כמובן האם היה נושא של הדלפה בריאיון.

יואב קיש: אני רוצה להגיד לכם שגם הוגשה תלונה ספציפית נגד המפכ"ל למח"ש בהקשר לריאיון על ידי עורך דין פישלר, שגם לו ניתן להציג את דבריו ובסך הכול אני אשתדל לעשות פה, אם ייתנו לי, דיון מאוזן, רציני ולא מתלהם.

יואב קיש: סתימת פיות בוודאי לא תהיה פה.

יואב קיש: תודה רבה.

יואב קיש: סדר הדוברים.

יואב קיש: חבר הכנסת בצלאל סמוטריץ, בבקשה.

בצלאל סמוטריץ': תודה רבה, אדוני יושב הראש.

בצלאל סמוטריץ': בוקר טוב, אדוני המפכ"ל.

מיקי רוזנטל: אולי המפכ"ל יגיד לנו בוקר טוב וזה?

מיקי רוזנטל: כי בהמשך הישיבה - - -

יואב קיש: שמעת מה אמרתי סדר הדיון?

מיקי רוזנטל: אני מציע לו לשמור על זכות השתיקה, שיגיד שהכול בחקירה ושלא - - -

יואב קיש: מיקי רוזנטל, אתה בקריאה שנייה, אתה רוצה לצאת?

מיקי רוזנטל: אין לי שום בעיה שתוציא אותי - - -

יואב קיש: אם אתה מפריע עכשיו אתה יוצא.

מיקי רוזנטל: אתה מנסה לעשות פה שיבוש חקירה.

יואב קיש: טוב.

יואב קיש: אוקיי, אתה נקרא לסדר, קריאה שלישית.

יואב קיש: תוציאו, בבקשה, את מיקי רוזנטל.

מיקי רוזנטל: מה שאתה עושה פה זה שיבוש חקירה.

מיקי רוזנטל: מה שאתה עושה פה זה חמור מאוד.

יואב קיש: תוציאו אותו.

מיקי רוזנטל: ראש המפלגה שלך בחקירה ואתה מנסה - - - את סדר היום.

מיקי רוזנטל: תתבייש לך.

יואב קיש: תוציאו אותו, בבקשה.

מיקי רוזנטל: לא היה דבר כזה - - - (חבר הכנסת מירי רוזנטל יוצא ממליאת הוועדה.

מיקי רוזנטל: )

מיקי לוי: אתה צריך ייעוץ משפטי, כי פישלר הגיש תלונה במח"ש.

מיקי לוי: אני לא בטוח שהוא יכול לדבר.

יואב קיש: סדר הדוברים.

יואב קיש: אני מוכן להקשיב, כשאני נותן את זכות הדיבור אני מוכן להקשיב.

יואב קיש: להתפרצויות אני לא מוכן.

יואב קיש: אני רוצה להגיב לדבריו של חבר הכנסת מיקי רוזנטל.

ציפי לבני: שאלה.

יואב קיש: רק שנייה, אני רוצה להגיב לדברים.

יואב קיש: לא יהיה פה שיבוש חקירה ואף אחד לא ידבר על ה - - - אני אתן לך להגיב אחרי זה.

ציפי לבני: מה כן?

ציפי לבני: זאת השאלה.

יואב קיש: אז אני אמרתי על מה כן, לא מדברים על החקירות, בוודאי לא של ראש הממשלה ולא חקירות אחרות.

יואב קיש: דרך אגב, אני לא אתן פה, לא לאנשי אופוזיציה להשמיץ את ראש הממשלה ולא לאנשי הקואליציה לדבר על חבר הכנסת יאיר לפיד - -

מיקי לוי: אנחנו לא משמיצים אותו, יואב.

יואב קיש: - - לדבר על חבר הכנסת יאיר לפיד ולבוא בטענות כנגדו.

רויטל סויד: ולחברי הקואליציה להשמיץ את המפכ"ל אפשר?

רויטל סויד: אתה תיתן?

יואב קיש: רויטל סויד, את השנייה בזכות הדיבור.

יואב קיש: אני רואה שאת רוצה לצאת החוצה.

רויטל סויד: לא, אבל תתייחס לזה.

יואב קיש: אז את לא תפריעי לדיון.

יואב קיש: מספיק.

מיקי לוי: אבל מה היא אמרה, יואב?

יואב קיש: היא מפריעה.

יואב קיש: אי אפשר שכל אחד יוציא פה משפט.

רויטל סויד: באמת.

רויטל סויד: תתמודד.

רויטל סויד: לא - - -

יואב קיש: רויטל סויד, אני קורא לך לסדר פעם ראשונה.

רויטל סויד: אני יושבת פה בשקט, אני שואלת אותך שאלה.

יואב קיש: אני אקרא לך לסדר - - - לא, לא אענה לך.

יואב קיש: את נקראת לסדר פעם שנייה.

רויטל סויד: אני שואלת אותך שאלה, בהמשך לדברים שלך, זה לא בסדר.

יואב קיש: אם לא תפסיקי לדבר עכשיו את מפסידה את זכות הדיבור שלך.

רויטל סויד: ממש לא בסדר.

יואב קיש: ההתייחסות היא לדברים שנאמרו בתכנית 'עובדה'.

ציפי לבני: איזה דברים?

יואב קיש: כל הדברים שנאמרו על ידי המפכ"ל, כל מה שנאמר, כל חבר כנסת יכול להתייחס לכל דבר שנאמר על ידי המפכ"ל מול כל עם ישראל, ובוודאי ובוודאי יגיד את הדברים גם פה מול ה - - -

דוד אמסלם: הוא לא בחקירה נגדית.

דוד אמסלם: תנו לו לדבר.

יואב קיש: דודי, אתה מפריע.

יואב קיש: חברים, סדר הדוברים זה בצלאל סמוטריץ, רויטל סויד, מיקי זוהר, מיקי לוי, גפני, שביקש לעזוב דיון ולהגיע, אכרם חסון, אחמד טיבי, חמד עמאר, זה סדר הדוברים.

יואב קיש: יש לי את הרישום שערכה מנהלת הוועדה.

דב חנין: לפי מה?

יואב קיש: הסדר הוא - - - יש לי את הרישום שערכה מנהלת הוועדה.

דב חנין: זה סדר ה - - - הפוליטית שלך.

דב חנין: לא לפי - - -

יואב קיש: אני אסביר מאיפה הדוברים האלה.

יואב קיש: זה הסבב הראשון, עשינו פה - - -

דב חנין: זה לא הסדר שנרשמנו בוועדה.

יואב קיש: אני אסביר את זה עוד פעם.

יואב קיש: אני ביקשתי ממנהלת הוועדה שתעשה חבר כנסת קואליציה, חבר הכנסת אופוזיציה, קואליציה, אופוזיציה, כך זה יהיה.

יואב קיש: יש פה 25 חברי כנסת שכולם רוצים לדבר, אנחנו לוקחים נציג סיעתי, יש עדיפות לבצלאל ולמיקי זוהר שביקשו את הדיון הזה, ואנחנו עושים אחד קואליציה, אחד אופוזיציה ואחרי זה אם יהיה זמן כולם ידברו.

יואב קיש: בבקשה, עכשיו, מי שמפריע לחבר הכנסת בצלאל סמוטריץ, שיש לו שתיים-שלוש דקות, יוצא.

יואב קיש: אתה גם, חבר הכנסת דודי אמסלם כמובן, יו"ר הקואליציה.

יואב קיש: בצלאל, שתיים-שלוש דקות, הזמן שלו מתחיל, נא לא להפריע.

יואב קיש: מי שמפריע יוצא החוצה.

אלעזר שטרן: לא רק שהם ביקשו את הדיון - - -

בצלאל סמוטריץ': תודה, אדוני יושב הראש, אדוני המפכ"ל.

בצלאל סמוטריץ': אני, בראש ובראשונה מאוד מצר על הניסיונות לעשות דה לגיטימציה לקיומו של הדיון.

בצלאל סמוטריץ': אם אנחנו מתייחסים אל עצמנו כחברי כנסת, בכובע שלנו כמפקחים פרלמנטריים על עבודתה של הרשות המבצעת אז אנחנו יכולים, צריכים וחייבים לקיים דיון כזה, ענייני, נוקב, מכובד, אבל זה תפקידנו.

בצלאל סמוטריץ': אם אנחנו רוצים תמיד לטפל בדברים אחרי, אבל כשהם כבר לא רלוונטיים, אז לא נבכה אחר כך שגם הציבור מתייחס אלינו באותו האופן.

מיקי לוי: זה מה שאתה - - -

יואב קיש: מיקי לוי.

בצלאל סמוטריץ': נקודת המוצא שלי, אדוני המפכ"ל, זה שמשטרת ישראל עושה מלאכתה נאמנה.

בצלאל סמוטריץ': כך אני רוצה להאמין ואני מניח שכך אזרחי ישראל רוצים להאמין והמטרה של כולנו זה שאזרחי ישראל יוכלו לישון טוב בלילה ולדעת שהמשטרה, כמו שאר רשויות האכיפה, עושים את מלאכתם נאמנה.

בצלאל סמוטריץ': בעיניי הריאיון שאתה נתת בעובדה הוא בלתי מתקבל על הדעת בעליל במערכת היחסים שמתקיימת בין דרג מדיני לבין פקידים ולא חשוב כרגע באיזה תפקיד במשטר דמוקרטי.

בצלאל סמוטריץ': אני לא חושב שהיה עולה על הדעת שהרמטכ"ל היה מקיים ריאיון כזה אל מול שר הביטחון, גם אם הוא לא היה אוהב דברים מסוימים בהתנהלות שלו.

בצלאל סמוטריץ': נכנסת לתפקיד ולקחת על עצמך את כללי ההתנהגות בתוך התפקיד הזה, ומה לעשות, אתה לא חבר כנסת ואתה לא שר ומשטרת ישראל צריכה להתנהל בצורה מקצועית, כן, מאחורי הקלעים, יש לזה מחיר.

בצלאל סמוטריץ': שופטים לא מתראיינים.

בצלאל סמוטריץ': אני אומר לך את האמת, מבחינתי הריאיון הזה נגמר בדקה הראשונה שלו.

בצלאל סמוטריץ': הריאיון הזה נפתח בזה שאילנה דיין מראה לך על מסך של טאבלט את הנאום של ראש הממשלה ושואלת אותך מה אתה אומר ואתה, באיזה מין פרצוף רציני, אומר 'עצוב'.

בצלאל סמוטריץ': אדוני המפכ"ל, אתה לא מחלק ציונים לראש ממשלה, זה לא עובד ככה בדמוקרטיה.

בצלאל סמוטריץ': ושוב, יש לי הערכה גדולה מאוד, אתה יודע את זה, לפועלך, לדברים הטובים מאוד שאתה עושה במשטרת ישראל.

בצלאל סמוטריץ': הריאיון הזה היה כולו תאונת דרכים קשה מראשיתו ועד סופו, בוודאי ובוודאי בעיתוי שבו הוא התפרסם.

בצלאל סמוטריץ': אני לא יודע אם הייתה שליטה או לא הייתה שליטה, אני מניח שכולם היו רוצים לקבל את זמן המסך הזה שלך ויכולת כנראה גם לשלוט בתזמון ולשלוט בכתבה הזאת.

בצלאל סמוטריץ': התזמון שבו היא פורסמה היא בעיניי מאוד בעייתי, אני חושב שבכלל ההתנהלות התקשורתית של המשטרה בפרשה הזאת היא התנהלות שפוגעת באמון של הציבור ובתחושה של כולנו שאין כאן דברים נוספים שמעורבים, כמו העובדה שהפרסום הזה מחכה לפריים טיים וכולם מקבלים הודעות שבשמונה, אחרי זה קצת דוחים את זה למהדורות החדשות.

בצלאל סמוטריץ': אתם לא צריכים להתנהל, לא כמו פוליטיקאים ולא כמו סלבריטאים, אתם צריכים להתנהל בצורה עניינית ומקצועית.

בצלאל סמוטריץ': יש לא מעט הודעות שהוציאה הדוברת של משטרת ישראל, משום מה אני לא רואה אותה כאן בחדר הזה - - -

קסניה סבטלובה: למה, איך פוליטיקאים צריכים להתנהל?

יואב קיש: לא להפריע.

יואב קיש: קסניה, את בקריאה שנייה.

יואב קיש: עוד דקה, נא לסיים.

בצלאל סמוטריץ': זה בעיניי שערורייה.

בצלאל סמוטריץ': ועוד פעם, יש מערכת יחסים תקינה שחייבת להתקיים בין דרג מדיני, דרג נבחר ובין אנשים שמבצעים מדיניות, בין אם זה רמטכ"ל, בין אם זה מפכ"ל ובין אם זה פקידים אחרים.

בצלאל סמוטריץ': והדבר הזה לא יעלה על הדעת, בהקשר המשטרי, עוד הרבה לפני תוכן הדברים.

בצלאל סמוטריץ': כמובן כמובן כמובן, וזה ודאי יעסקו רוב יושבי החדר הזה, האמירות שלך, או היותר מרמיזות על זה שראש הממשלה או אנשיו עומדים מאחורי חקירות כאלה ואחרות מטילים צל כבד מאוד, בין אם זה היה ובין אם זה לא היה.

בצלאל סמוטריץ': שוב, על התחושה, על הנראות ועל היכולת של הציבור לישון בשקט, שאין כאן שיקולים זרים.

בצלאל סמוטריץ': הרי בסוף, אדוני המפכ"ל, גם אתה וגם אנשיך הם בני אדם, כמו שאנחנו בני אדם וכמו שלנו יש תחושות ורגשות, גם אתם, יש לכם רגשות ותחושות, ואם אנשים מסתובבים בתחושה שרודפים אותם קשה להם להתנהל בצורה אובייקטיבית.

בצלאל סמוטריץ': ועוד פעם, אני לא טוען שזה מה שהיה, אני טוען שזה מה שהציבור כרגע מתרשם שהיה.

בצלאל סמוטריץ': ומילה אחת אחרונה, אני חושב שבנסיבות שאליהן נקלענו, ועוד פעם, כולם עשו כאן טעויות, אני חושב שהכי טוב יהיה שאתה תפתח את דבריך ותגיד 'אני מתנצל, לא הייתי צריך להתראיין'.

בצלאל סמוטריץ': אני לא אוהב עריפת ראשים, אז אני לא מדבר על לקחת אחריות במובנים אחרים - - -

<קריאה: היי, הגזמת, זה לא - - -

יואב קיש: חברים, לא להפריע לו.

יואב קיש: נא לסיים.

בצלאל סמוטריץ': אני אומר את דעתי.

יואב קיש: זכותו לדעתו, כמו שלכל אחד יש זכות.

בצלאל סמוטריץ': אני חושב - - -

מיקי לוי: אבל הוא - - - של המפכ"ל.

יואב קיש: בבקשה, לסיים.

יואב קיש: אמרתי לו מילה אחרונה.

יואב קיש: אל תגידו לי איך לנהל את הדיון, מספיק.

אלעזר שטרן: קצת קור רוח.

בצלאל סמוטריץ': אדוני יושב הראש, אני ממש מסיים.

בצלאל סמוטריץ': אני חושב, אתה בא מגוף, אדוני המפכ"ל, שיודע להפיק לקחים, לתחקר ולהפיק לקחים וככה הוא שיהיה, אני רק חושב שבנסיבות שנוצרו בתחושה של הציבור אין ברירה אלא לעשות בדיקה וחקירה בלתי תלויה של כל ההתנהלות בפרשייה הזאת.

בצלאל סמוטריץ': אני לא יודע להגיד כרגע מי אמור לעשות את זה, אבל הציבור חייב לישון טוב בלילה.

מיקי לוי: הוא ישן היטב, תאמין לי.

יואב קיש: תודה, בצלאל.

יואב קיש: תראו עכשיו איזה קטע, תראו איזה קסם, תיכף תהיה בזכות דיבור חברת הכנסת רויטל סויד ויש לי הרגשה שלא יפריעו לה וייתנו לה לדבר.

יואב קיש: אז אני אגיד שגם דוברי קואליציה ידברו ו - - -

יעל כהן-פארן: אתה לוקח אחריות גם על דודי?

יואב קיש: בבקשה, חברת הכנסת - - - רגע, יש נציג של המחנה הציוני ובעצם חברת הכנסת פארן, חברת ועדה, אחת משתיכן.

רויטל סויד: אני גם הגעתי לפנייך וגם - - -

יואב קיש: לא, יש עדיפות לחברי ועדה.

יעל כהן-פארן: אני נותנת לרויטל - --

יואב קיש: את נותנת לרויטל?

יואב קיש: בבקשה.

יעל כהן-פארן: אני מבקשת להיות בסבב הבא.

יואב קיש: בסבב הבא.

יואב קיש: חברת הכנסת רויטל סויד, בבקשה.

רויטל סויד: אדוני יושב ראש הוועדה, השימוש שאתה עושה עכשיו בוועדת הפנים, והתחלת אותו בשבוע שעבר, הוא שימוש ציני, זה שימוש בכוח הפרלמנטרי שלך, שלא כדין ולא בצדק.

רויטל סויד: זה נכון שוועדת הפנים אחראית על המשטרה וזה נכון שוועדת הפנים יכולה לכנס דיון ולבקש הבהרות ממפכ"ל המשטרה, אבל כשאתה מכנס דיון ערב פרסום ההמלצות וקורא לדיון הזה 'חקירות ראש הממשלה' וברגע האחרון משנה את השם שלו, אין לזה אלא מסר אחד, אתה בוועדה הזו, ערב פרסום ההמלצות, כשאתה חבר בליכוד ואנחנו יודעים שאתה מקורב לראש הממשלה, מנסה להלך אימים גם על המשטרה, על מערכת אכיפת החוק, וזה בהמשך למסע דה לגיטימציה ארוך שאתם מנהלים פה מול המשטרה אך ורק מכיוון שהיא מנהלת את החקירות נגד ראש הממשלה.

רויטל סויד: אתה לא חיכית שנייה, לא אמרת לרגע 'יש לנו ביקורת על הדיון הזה ב'עובדה', אנחנו נקיים את זה אחרי ההמלצות', 'אנחנו נעשה את זה בצורה אחרת, אנחנו לא נערבב את הדברים' ולכן עשית פה שימוש לא ראוי בכוח שלך וזה לא בסדר.

רויטל סויד: חבר הכנסת בצלאל סמוטריץ, המפכ"ל לא עומד פה למשפט.

רויטל סויד: עם כל הכבוד, אם יש לך איזה הערה או משהו על איזה דיון אתה לא יכול - - - תקשיב למה שאתם עשיתם פה.

רויטל סויד: זה משפט שדה, מה שאתם עושים פה למפכ"ל, וזה לא בסדר.

רויטל סויד: אנחנו נמצאים בתקופה רגישה ומורכבת וקשה, ראש הממשלה של כולנו נמצא תחת חקירות, ראש הממשלה שלנו חשוד בקבלת שוחד - - -

ענת ברקו: אז זה לא תקופה לשידורי טלוויזיה.

יואב קיש: לא לענות לה, בבקשה, חברת הכנסת ברקו.

ענת ברקו: זה לא תקופה לשידורי טלוויזיה.

יואב קיש: חברת הכנסת ברקו, את קרואה לסדר פעם ראשונה.

ענת ברקו: נכון, תקופה רגישה, לא לשידורי טלוויזיה.

ענת ברקו: זה נכון.

יואב קיש: חברת הכנסת ברקו, קראתי לך לסדר פעם ראשונה.

קסניה סבטלובה: למה, מי את שתחליטי?

יואב קיש: קסניה, אני לא צריך עזרה, את בקריאה שנייה.

ענת ברקו: מי את, גב' קסניה?

ענת ברקו: עם הסגנון - - -

יואב קיש: חברת הכנסת ברקו, אני - - -

ענת ברקו: שמעת איך היא דיברה?

יואב קיש: לא, לא שמעתי.

ענת ברקו: אז כדאי שתשמע.

יואב קיש: אני קורא לך לסדר, ברקו.

ענת ברקו: הסגנון והנימוס הוא לא בדיוק בצד הזה של השולחן.

יואב קיש: חברת הכנסת ברקו, את בקריאה שנייה ואני מבקש לא להפריע.

יואב קיש: אני אוציא גם חברי כנסת מהקואליציה.

אחמד טיבי: תתאפק, תתאפק.

יואב קיש: טיבי, אתה חזרת ואתה רוצה לצאת עוד פעם?

יואב קיש: לא, טיבי, אל תתחיל איתי.

יואל חסון: מה, אתה באמת תוציא אנשים מהקואליציה?

יואב קיש: חבר הכנסת חסון, שלום, אתה נקרא לסדר פעם ראשונה.

יואב קיש: בבקשה, תנו לרויטל סויד לסיים, יש לה דקה.

יואב קיש: אני שמעתי פה דברים קשים שאני לא מסכים למילה ממה שהיא אמרה ולא הפרעתי, אז אני מבקש, כולם יכולים להתאפק.

רויטל סויד: ואני פונה אליך, אדוני המפכ"ל, אתה התראיינת ואמרת דברים מאוד חמורים כבר לפני כשנה ואולי אפילו יותר, אני חושבת שזה צריך לטלטל את כולנו אם משטרת ישראל, כשהיא מבצעת חקירה נגד ראש הממשלה מתבצעים מעקבים על החוקרים שלה ובאיזה שהוא אופן מנסים לא רק להלך עליהם אימים, אלא לשבש את החקירה.

רויטל סויד: אני רוצה לשאול אותך - - -

ענת ברקו: אז איך נדע?

ענת ברקו: שיבדקו.

רויטל סויד: ואני רוצה לשאול אותך, אדוני המפכ"ל, האם המעקבים האלה שאתה התייחסת אליהם בוצעו מלונדון?

רויטל סויד: האם השם וולטר סוריאנו רלוונטי לדברים שאתה אמרת?

רויטל סויד: והאם אתה מרגיש, אתה העלית את זה לפני שנה, האם אתה מרגיש שאחרי שהעלית את זה לפני שנה עדיין מנסים לחבל - -

<קריאה: באיזה רחוב בלונדון?

רויטל סויד: - - עדיין מנסים לחבל לכם בחקירה?

רויטל סויד: עדיין מנסים לפגוע בה ועדיין מנסים לשבש לכם אותה ולהלך עליכם אימים?

יואב קיש: תודה.

יואב קיש: אני חייב להגיד שלגבי האמירה האחרונה שלך, אני חושב שזו באמת שאלה חשובה ופתוחה, אני דוחה מכל וכל את הטענות שלך כלפיי לגבי העניין הזה.

יואב קיש: אני רוצה להגיד לך שאני התלבטתי ארוכות והיה לי ברור שהאופוזיציה, וגם אמרתי את זה, כולל בטלוויזיה, תשתמש בניסיון להאשים אותי בנטייה פוליטית כשברור שאני בליכוד ובמפלגתו של ראש הממשלה ואני עושה פה, לתפיסתכם, הליך פוליטי.

יואב קיש: אמרתי לך שיש לי מחויבות, ושמעתי גם את חברי הכנסת מהאופוזיציה שבאו ואמרו לי 'יש לך מחויבות פרלמנטרית לקיים את הדיון הזה', כך עשיתי, אני מאמין בזה בלב שלם.

מיקי לוי: מי, יואב?

יואב קיש: אני אגיד לך אחר כך.

מיקי לוי: לא, הכותרת הקודמת שלך - -

יואב קיש: לא, מיקי, אל תענה יותר.

יואב קיש: מיקי מספיק.

מיקי לוי: - - מוציאה את העוקץ ממה שאתה אומר.

יואב קיש: אני אגיד לך גם לגבי הכותרת הקודמת ובזה אני מסיים את הדיון הזה.

יואב קיש: הכותרת הקודמת, אני רציתי לעשות דיון על הריאיון, אבל לא רציתי שזה ייתפס כאילו אני בא לתקוף את המפכ"ל ו - - -

מיקי לוי: אבל הכותרת הקודמת הייתה 'חקירות ראש הממשלה', אדוני.

יואב קיש: תודה, עכשיו נגמר ההפרעות.

יואב קיש: חבר הכנסת מיקי זוהר, בבקשה.

מכלוף מיקי זוהר: תודה רבה, אדוני היושב ראש.

מכלוף מיקי זוהר: אני ביקשתי ליזום, יחד עם חבר הכנסת בצלאל סמוטריץ את הדיון הזה מתוך תחושה שהיא תחושתי ותחושת חלק גדול מהציבור במדינת ישראל, שהתנהלות המשטרה בכל מה שקשור לחקירת ראש הממשלה וחקירות נוספות, שתיכף אני אדבר עליהן, היא לא מקצועית, היא לא אובייקטיבית והיא עושה את העבודה בצורה לא תקינה.

מכלוף מיקי זוהר: עכשיו אני אסביר גם למה.

מכלוף מיקי זוהר: קודם כל - - -

יעל כהן-פארן: לא אמרת שהם סימנו את המטרה מראש?

מכלוף מיקי זוהר: אמרתי גם את זה.

יואב קיש: אני קורא לך לסדר פעם שנייה, חברת הכנסת פארן.

מכלוף מיקי זוהר: ואני גם עומד מאחורי דבריי.

יואב קיש: לא להפריע לדוברים.

יואל חסון: כמו שאתה עומד מאחורי רצח רבין.

יואב קיש: אני הקשבתי למילים הכי קשות שיכולות להיות ולא הוצאתי מילה.

יואב קיש: אני מבקש שזו תהיה דוגמה אישית לכל שאר חברי הכנסת.

מכלוף מיקי זוהר: חברינו בשמאל כמובן ששים לרוץ ול - - -

יואל חסון: גם המפכ"ל בשמאל?

יואב קיש: קריאה שנייה, חבר הכנסת חסון.

יואל חסון: מי זה חברנו בשמאל?

יואב קיש: חבר הכנסת חסון, קריאה שלישית, תצא לחמש דקות ותחזור.

יואב קיש: עכשיו לא מפריעים.

יואב קיש: תוציאו, בבקשה, את חסון, קריאה שלישית.

יואב קיש: חמש דקות, אתה יכול לחזור.

מכלוף מיקי זוהר: אדוני, אם יוכל להשתמש בסטופר כל פעם שמפריעים לי - - -

יואב קיש: לא, אתה תמשיך, אל תפסיק, כי זה לא ייגמר, אבל מי שמפריע ייצא החוצה.

אחמד טיבי: אבל זו הפעם הראשונה שאני מרגיש שוויון.

יואב קיש: חבר הכנסת טיבי, אתה בקריאה ראשונה.

אחמד טיבי: אני מרגיש שוויון.

יואב קיש: חבר הכנסת טיבי, אתה בקריאה ראשונה.

יואל חסון: אפשר לקבל מחילה?

יואב קיש: לא, חמש דקות זה המחילה שלך.

יואב קיש: בבקשה.

יואל חסון: המפכ"ל, תראה מה קורה פה.

יואל חסון: אצלכם זה - - - (חבר הכנסת יואל חסון יוצא ממליאת הוועדה)

יואב קיש: אם לא תפריע, תאמין לי שאתה גם תזכה לדבר, אבל אם תפריע גם לדבר לא תזכה.

יואב קיש: בבקשה.

מכלוף מיקי זוהר: אז כמו שאתם רואים, חברינו בשמאל ששים ורצים להגן על המשטרה, כמובן שהם עושים את זה בחוסר אובייקטיביות מובהק, מסיבה אחת פשוטה, כי עמדת המשטרה תואמת לגחמות שלהם ולרצונות שלהם.

מכלוף מיקי זוהר: לכן אני לא מתרשם מדבריהם כלל.

מכלוף מיקי זוהר: אני רוצה לומר למפכ"ל, אדוני, תראה, אני חושב שחקירת ראש הממשלה הייתה וצריכה ואמורה הייתה להיות - - -

יואב קיש: מיקי, לריאיון, עזוב את חקירת ראש הממשלה.

יואב קיש: הערות לריאיון.

מכלוף מיקי זוהר: תן לי, תן לי - - -

דוד אמסלם: תן לו לדבר.

אלעזר שטרן: הוא אמר שלא מדברים על - - -

יואב קיש: דודי, די.

יואב קיש: תן לי לנהל את הדיון, אני יודע שאתה מתגעגע לכיסא, יש לך כיסא יותר טוב.

דוד אמסלם: לא, אני לא מתגעגע.

יואב קיש: בסדר, אז תן לי לנהל את זה.

מכלוף מיקי זוהר: לא תצליח לשנות את הקו - - -

יואב קיש: אני מבקש לא להתייחס לחקירות, נדבר על הריאיון, נקודות שעלו מהריאיון.

מיקי לוי: אסור פשוט.

יואב קיש: אל תנהל אותי, מספיק, נו.

מיקי לוי: לא, אני אומר אסור.

מכלוף מיקי זוהר: אני לא דיברתי על תוכן החקירה ולא פרטי החקירה, אני מדבר על החקירה בכללותה וזה לגיטימי לדבר עליה.

יואב קיש: יש לי פה, אני אומר לך, אפילו בכלליות לא רוצים.

יואב קיש: אני אומר, זה אותו דבר יהיה גם לחברי האופוזיציה, דבר על הריאיון, דברים שיש לך, בעיות שעלו מהריאיון.

מכלוף מיקי זוהר: לא, אני אדבר ואתה תאפשר לי לדבר.

יואב קיש: בבקשה.

מכלוף מיקי זוהר: זו הייתה אמורה להיות שעתה הגדולה של המשטרה, החקירה הזאת, ולי יש חשש ממשי שהחקירה התנהלה באופן לא אובייקטיבי כלפי ראש הממשלה.

מיקי לוי: אתה מבין?

יואב קיש: מיקי, מיקי, תקשיב רגע.

יואב קיש: אני עוצר אותך, אתה בזכות דיבור.

יואב קיש: אני מבקש, אתה העלית דברים לגבי הריאיון ודברים ספציפיים שהיו שם, אני אומר לך, כמו שאני מפסיק אותך עכשיו אני אפסיק גם את חברי הכנסת מהאופוזיציה, מאותה סיבה.

מכלוף מיקי זוהר: אתה יכול להפסיק אותי.

יואב קיש: ולכן אני מבקש ממך להתמקד בריאיון ובהערות שלך לדברים שנאמרו בריאיון.

מכלוף מיקי זוהר: אתה יכול להפסיק, אני אתעקש לומר את מה שאני רוצה לומר.

יואב קיש: בבקשה.

<קריאה: לא, זאת עבריינות.

יואב קיש: מיקי, בבקשה, אבל אני מבקש ממך להתמקד, אני אומר לך, לא נסטה מדברי הריאיון.

מכלוף מיקי זוהר: חשוב לי להבהיר שמשטרת ישראל בראשותך, אדוני המפכ"ל, עושה עבודה נהדרת בכל מה שקשור לאכיפת החוק ושמירת הסדר הציבורי ולמניעת פשיעה.

מכלוף מיקי זוהר: זו עובדה, אף אחד לא חולק עליה.

מכלוף מיקי זוהר: אני חושב שהכישלון החרוץ של המשטרה מגיע בעת שיש חקירה של אנשים מפורסמים ונבחרי ציבור, שם המשטרה כושלת פעם אחר פעם, כשיש נבחרי ציבור ואנשים מפורסמים ואני אסביר גם למה.

מכלוף מיקי זוהר: יוצא, כעובדה, שכל חקירות האנשים המפורסמים ואנשי הציבור במדינת ישראל מודלפות כמעט באופן מובהק לכלי התקשורת.

מכלוף מיקי זוהר: כנראה ש - - -

מיקי לוי: זה הסימן הכי טוב, אדוני היושב ראש.

דב חנין: זה המצב.

אחמד טיבי: חדר חקירות.

יואב קיש: מיקי, דקה לסיום.

מכלוף מיקי זוהר: אני עוד לא הספקתי לדבר.

יואב קיש: כי אתה לא מדבר על המהות.

יואב קיש: אתה מדבר על הדלפות, דבר על ההדלפות שעלו מהריאיון, בבקשה.

יואב קיש: בסדר?

יואב קיש: זהו.

מכלוף מיקי זוהר: אני לא הבנתי מה העניין.

מכלוף מיקי זוהר: כשאנחנו עושים פה דיונים בכנסת, זה לא הדיון הראשון - - -

יעל כהן-פארן: שאסור לעשות דיון על החקירות.

יואב קיש: עצור רגע.

יואב קיש: אני אתן ליועצת המשפטית להגיד - - -

יעל כהן-פארן: אסור לעשות דיון על החקירות.

יואב קיש: חברת הכנסת פארן, את רוצה לצאת?

יעל כהן-פארן: לא.

מכלוף מיקי זוהר: אני לא מדבר על חקירות, אני לא דיברתי על מהות החקירה, אלא על הערכים - - -

יואב קיש: אז, בבקשה, דבר על ההדלפות מהריאיון.

מכלוף מיקי זוהר: רק על העיקרון.

יואב קיש: ההדלפות מהריאיון.

מכלוף מיקי זוהר: בשונה ממה שאתה אולי חושב שאני רוצה לעשות, אני לא רוצה לדבר אישית נגד המפכ"ל.

מכלוף מיקי זוהר: זה לא מענייני כרגע, כי המפכ"ל הוא בראש מערכת שלמה שצריך לבדוק אותה וזה הדבר שאני רוצה לומר.

מכלוף מיקי זוהר: ואם לא תאפשרו לי לומר, אז אני פשוט - - -

יואב קיש: נכון, בבקשה.

יואב קיש: לא, בבקשה, אבל תתמקד.

יואב קיש: תשמע את ההערות שאני שומע פה באוזן כל הזמן.

מכלוף מיקי זוהר: אני שומע את ההערות וזה בסדר גמור.

דוד אמסלם: מירי.

דוד אמסלם: ברשותך, אפשר רק משפט?

יואב קיש: דודי, אני אתן לך משפט, עוד רגע.

מכלוף מיקי זוהר: אנחנו פה יושבים, חברי כנסת, קוראים פה תהלים - - -

יואב קיש: עצור רגע, מיקי.

יואב קיש: חבר הכנסת מיקי זוהר, עצור רגע.

יואב קיש: מירי, מילה, חבר הכנסת דודי אמסלם, מילה ואז מיקי, תמשיך.

יואב קיש: בבקשה, מירי.

<מירי פרנקל-שור: ככלל, כמו שאמר יושב ראש הוועדה, נכון שוועדת הפנים מפקחת על המשטרה, אבל יש הפרדת רשויות בין הכנסת לבין המשטרה.

<מירי פרנקל-שור: ועדת הפנים והכנסת לא מקיימת דיונים לגבי חקירות.

<מירי פרנקל-שור: הדיון הזה הוא דיון וללא כל התייחסות לחקירות שנמצאות - - -

ציפי לבני: אז על מה הדיון?

יואב קיש: אז תני לה לדבר, חברת הכנסת לבני.

<מירי פרנקל-שור: כפי שהסביר יו"ר הוועדה, הייתה התבטאות והיה ריאיון של המפכ"ל בתכנית 'עובדה' ולכן הדיון הזה מתמקד - - -

ציפי לבני: מה ההתבטאות שעליה - - -

יואב קיש: חברת הכנסת ציפי לבני, אני קורא לך לסדר פעם שנייה.

יואב קיש: מספיק, את לא מפריעה יותר.

<מירי פרנקל-שור: הדיון הוגדר וכך הוא פורסם.

יואב קיש: את לא מפריעה.

ציפי לבני: אני שואלת.

יואב קיש: לא, את לא שואלת.

יואב קיש: לא שואלים.

<מירי פרנקל-שור: תני לי לסיים.

<מירי פרנקל-שור: אני לא יודעת מה פורסם בהתחלה ולכן יש ייעוץ משפטי שמלווה את הוועדה.

<מירי פרנקל-שור: ראינו את הכותרת בהתחלה ולכן הכותרת - - -

יואב קיש: לא, תתייחסי לדבריו של חבר הכנסת מיקי זוהר, לא לשאלות ששואלים אותך פה חברי הכנסת.

<מירי פרנקל-שור: רק שנייה, תן לי לסיים, בבקשה.

<מירי פרנקל-שור: לכן הדיון אמור להתמקד, ואני מבקשת מחברי הכנסת, להתמקד אך ורק בדבריהם לדברי המפכ"ל שנאמרו בתכנית 'עובדה'.

יואב קיש: אוקיי, תודה רבה.

יואב קיש: דודי, מילה, בבקשה, רצית להתייחס.

משה גפני: אדוני היושב ראש, אני אוכל להתייחס רק לריאיון?

יואב קיש: אתה תתייחס לריאיון אחרי מיקי זוהר.

משה גפני: רק לריאיון.

דוד אמסלם: מירי, הריאיון לא נעשה על מפעל לוופלים.

דוד אמסלם: מדובר על ריאיון של 40 דקות שהיה על חקירות ראש הממשלה.

דוד אמסלם: עכשיו, אנחנו לא נכנסים לסוגיית החקירה עצמה, זה לא מעניין מה קרה בפנים, אבל בהיבטים הציבוריים שלה זה התפקיד שלנו, בוודאי.

בצלאל סמוטריץ': כל מה שנאמר בריאיון הוא כבר פומבי.

דוד אמסלם: עוד משפט.

דוד אמסלם: אנחנו לא צריכים לקבל אישור מהם על מה לדבר.

דוד אמסלם: הם כאילו כל היום משגיחי כשרות שלנו.

יואב קיש: דודי, תודה.

דוד אמסלם: זה פשוט מדהים.

דוד אמסלם: החוצפה שלהם זה משהו מדהים.

יואב קיש: דודי, אמרנו משפט.

יואב קיש: אתה צודק, נגמר.

דוד אמסלם: היא לא נגמרת.

דוד אמסלם: חצי שנה לא נגמרת.

דוד אמסלם: היא שואלת אותו - - -

יואב קיש: דודי, שמענו.

יואב קיש: מיקי זוהר, דקה לסיום.

דב חנין: גם לי יש הבהרה.

יואב קיש: בבקשה, מיקי.

מכלוף מיקי זוהר: אז כמו שאמרתי, חקירות מפורסמים - -

דב חנין: מה זה הדבר הזה?

מכלוף מיקי זוהר: - - ואנשי ציבור, ובפרט של ראש הממשלה, הודלפו באופן סיסטמתי לתקשורת ויש כנראה שיתוף פעולה מדאיג מאוד בין התקשורת למשטרה.

מכלוף מיקי זוהר: אדוני המפכ"ל טען בעצמו בתכנית 'עובדה' ערב הגשת המלצות המשטרה שישנם גורמים שפעלו נגד החוקרים ואפילו רמז שמדובר באנשים מטעמו של ראש הממשלה.

מכלוף מיקי זוהר: אני חושב שמדובר באירוע חמור ביותר.

מכלוף מיקי זוהר: זה איזה שהוא חשש או חשד לכאורה שהוא לא רק שהוא מדאיג, הוא גם הופך את החקירה באופן טבעי למשהו לא אובייקטיבי, כי איזה חוקר שנרדף על ידי הנחקר שלו יחקור את הנחקר שלו בצורה אובייקטיבית?

מכלוף מיקי זוהר: לא מכיר חוקר כזה.

מכלוף מיקי זוהר: מעבר לזה גם המשטרה אמרה, ואני חושב שגם אדוני אמר, אני לא רוצה להתקבע בעניין הזה, שניצב רוני ריטמן, מיחידה 433, הופלל או לכאורה הואשם על ידי קצינה - - -

יואב קיש: נא לסיים.

מיקי לוי: אסור.

יואב קיש: אתם הפרעתם לו כל הזמן, מספיק.

מיקי לוי: סליחה - - -

יואב קיש: אתה לא תנהל את הדיון, מיקי לוי.

מיקי לוי: אני לא מנהל, אבל - - -

יואב קיש: אתה הבא בתור ואני אוציא אותך.

מיקי לוי: יואב, זה אסור.

יואב קיש: אתה נקרא לסדר פעם ראשונה.

דוד אמסלם: בוא תעצור אותנו.

יואב קיש: דודי, אני קורא אותך לסדר פעם ראשונה.

מיקי לוי: אוה, דודי, אל תעשה לי טובות, אתה לא מבהיל אותי.

יואב קיש: מיקי, אתה הבא בתור.

יואב קיש: אם לא תפריע - - -

דוד אמסלם: אתה כל היום משגיח כשרות שלנו.

יואב קיש: אתה תיתן לו לדבר.

מיקי לוי: אבל מאיפה הגעת לפעם שנייה?

יואב קיש: אז פעם ראשונה.

יואב קיש: מספיק.

יואב קיש: בבקשה.

מכלוף מיקי זוהר: והועלו רמזים שבסיפור רוני ריטמן גם מעורב ראש הממשלה.

מכלוף מיקי זוהר: רוני ריטמן הוא מפקד היחידה, פקודיו מן הסתם תמיד ירצו לרצות את מפקדם ואם ראש הממשלה רודף אחריו אז איך אנחנו יכולים לקבוע שהחוקרים עשו את עבודתם בצורה אובייקטיבית.

מכלוף מיקי זוהר: אני יכול לתת אינספור דוגמאות של אנשי ציבור ואנשים מפורסמים שהמשטרה התחילה בקול תרועה רמה וזה נגמר בקול ענות חלושה.

מכלוף מיקי זוהר: אני יכול לתת לכם מספר דוגמאות, אבל אין זמן, קצרה היריעה.

יואב קיש: אין זמן.

מכלוף מיקי זוהר: אבל אני חייב לומר, לי אין עניין אישי עם המשטרה, וגם אנשים אמרו לי 'מיקי, תיזהר, מחר הולכים לנסות גם להפליל אותך, תהיה בפחד' - - -

מיקי לוי: לא יאומן.

יואב קיש: אתה נקרא לסדר פעם שנייה.

מיקי לוי: מה ב'לא - - -

יואב קיש: אתה, מיקי לוי, כן, ב'לא יאומן' שלך.

יואב קיש: אתה תצא ולא תדבר.

מכלוף מיקי זוהר: החוקרים, אני יכול להראות לכם אס.

מכלוף מיקי זוהר: אמ.

מכלוף מיקי זוהר: אסים והודעות - - -

אלעזר שטרן: אולי כבר חוקרים עליך.

יואב קיש: אלעזר שטרן, אתה גם נקרא לסדר פעם שנייה.

מכלוף מיקי זוהר: כבר צלצלו לאשתי, כבר צלצלו - - -

יעל כהן-פארן: כמה זמן יש לו לדבר?

יואב קיש: את נקראת לסדר פעם שלישית, נא להוציא את חברת הכנסת פארן החוצה.

יואב קיש: חמש דקות ולחזור.

יואב קיש: ואם תמשיכי להפריע זה לצאת ולא לחזור.

יעל כהן-פארן: אתה פשוט נותן לו לדבר בלי סוף.

יעל כהן-פארן: (חברת הכנסת יעל כהן-פארן יוצאת ממליאת הוועדה).

יואב קיש: בבקשה.

יואל חסון: אולי תגיש כיבוד בפואייה?

יואב קיש: יואל, אתה נקרא לסדר פעם ראשונה ובפעם הזו שאתה תצא אתה לא חוזר, אתה לא חוזר מהפעם הזו.

מכלוף מיקי זוהר: אז אמרתי, אז איימו עליי, 'יתפרו לך תיק' וכבר צלצלו לאשתי מטלפון חסוי ואמרו לה 'יש פה חוקרים ממע"מ שרוצים לחקור אותך', וכל מה שאתה רק רוצה.

מכלוף מיקי זוהר: מנסים לעשות - - -

<קריאה: די נו.

מכלוף מיקי זוהר: אגב, הבוקר אני אגיש תלונה במשטרה, נראה איך המשטרה תחקור גם את האיום על אשתי ועל להלך עליי אימים, כנבחר ציבור שמותר לו גם להגיד דברים שהמשטרה לא אוהבת לשמוע.

יואב קיש: מיקי, נא לסיים.

מכלוף מיקי זוהר: אנחנו כמובן את הדברים האלה נאמר, כי זו דמוקרטיה ובדמוקרטיה טוב שאנשים יאמרו מה שהם רוצים לומר.

מכלוף מיקי זוהר: אגב, ברוך ה' אין לי מה לחשוש, אז אולי לי יותר קל מאחרים, אבל אני אומר את מה שאני מבין ומה שאני מעריך והציבור ישפוט אותי, לא אף אחד אחר.

יואב קיש: תודה רבה.

מכלוף מיקי זוהר: רגע, משפט אחרון.

יואב קיש: לא, מיקי, תודה.

מכלוף מיקי זוהר: לסיכום דבריי, משפט אחרון.

מכלוף מיקי זוהר: אני חושב, בוא נשים כרגע את האירוע של ראש הממשלה בצד, בואו נדבר על דבר אחד, אני חושב שהגיעה העת להקים ועדת חקירה ממלכתית לגבי התנהלות המשטרה בתיקים של אנשים מפורסמים ושל נבחרי ציבור, שם המשטרה נופלת פעם אחר פעם - - -

יואב קיש: תודה.

מיקי לוי: תגיש הצעת חוק.

יואב קיש: תודה.

מיקי לוי: תגיש הצעת חוק, נראה אותך.

פנינה תמנו: מעניין אם היית נלחם ככה על האזרח הפשוט מן השורה.

יואב קיש: חברת הכנסת תמנו, אני קורא לך לסדר פעם ראשונה.

פנינה תמנו: מיקי, מעניין אם היית מבקש ועדת חקירה בשביל האזרח הפשוט מן השורה.

מיקי לוי: תגיש הצעת חוק, נראה אותך.

יואב קיש: חברת הכנסת פנינה תמנו, את נקראת לסדר פעם שנייה.

פנינה תמנו: אני לא שמעתי את הראשונה, איך שנייה?

יואב קיש: כי לא שמעת, מרוב צעקות, שקראתי לך לסדר פעם ראשונה.

יואב קיש: ועכשיו את בשנייה ובפעם הבאה את יוצאת.

יואב קיש: סדר הדוברים, חבר הכנסת מיקי לוי ואחריו גפני ואחרי זה נמשיך.

מיקי לוי: אני בסיבוב הבא.

יואב קיש: בבקשה, חבר הכנסת אלעזר שטרן.

מיקי לוי: אני, מה שאני אגיד - - - נכון?

יואב קיש: בבקשה.

יואב קיש: חבר הכנסת אלעזר שטרן, שניכם, דרך אגב, עכשיו אתה בזכות דיבור, ומיקי, אתה בקריאה שנייה, אני מבקש לא להתפרץ כדי שאני לא אצטרך להוציא אותך.

יואב קיש: בבקשה, חבר הכנסת אלעזר שטרן.

אלעזר שטרן: תודה.

אלעזר שטרן: קודם כל אני מוכרח להגיד שאני מזועזע ממה שאמר עכשיו חבר הכנסת מיקי זוהר.

אלעזר שטרן: אני, דרך אגב, חושב שהוא רצה להגיד שאם באמת תהיה חקירה אז הוא יגיד 'אמרתי לכם שיש חקירה'.

אלעזר שטרן: ההפחדה הזאת של המשטרה היא מסוכנת ואני אומר שאני לא יודע אם יש חקירה נגדו או לא, אבל אם יש, אני קורא למפכ"ל לא לעצור אותה בגלל שיגידו ש'הנה, אמרתי לכם שיש'.

מכלוף מיקי זוהר: אתה הזוי.

מכלוף מיקי זוהר: זה ההגדרה שלך, אדם הזוי.

יואב קיש: מיקי, מספיק.

אלעזר שטרן: הדבר השני, אני חושב שקו ישיר עובר דרך יוזמי הדיון, שאולי היה לו מקום, לבין זה, והוא לא בעיניי עניין מקרי, שהוא מחבר את חקירת המשטרה לרצח רבין.

אלעזר שטרן: אני חושב שרק מי שמחבר את חקירת המשטרה לרצח רבין יכול ליזום דיון על אמירה של מפכ"ל בתכנית טלוויזיה כשברור לכל מי שיושב פה בחדר וגם לאלה שמסביב על מה בדיוק הדיון הזה.

אלעזר שטרן: כל אחד מכם, ואני מתכוון מחברי הכנסת של הליכוד בהקשר הזה, מוצא את הבמה שלו בשביל להביע את הנאמנות המוחלטת, הבלתי ניתנת לערעור, לא משנה מה יהיה, לראש הממשלה.

אלעזר שטרן: על פניו אמון זה דבר יפה.

אלעזר שטרן: אני חושב שמי שמפרק, ואתה דיברת, אדוני יושב ראש הוועדה, על אמון הציבור במשטרה, אני חושב שאתה פוגע היום לא רק באמון הציבור במשטרה, אלא גם באמון הציבור בכנסת.

אלעזר שטרן: דרך אגב, חברי דוד אמסלם, אם יש משהו שפוגע באמון הציבור במשטרה יותר מהכול זה מי שאומר שמי שנקרא למסור עדות במשטרה הוא שטינקר ומכיל עליו את התפילה - - -

יואב קיש: סליחה, אני מבקש שתתייחס לריאיון - - -

אלעזר שטרן: עכשיו, עכשיו, עכשיו.

יואב קיש: עזוב עכשיו, כי אחר כך דודי ירצה - - -

אלעזר שטרן: לא, אני - - - כמו שכולם - - -

יואב קיש: סליחה שאני קוטע אותך, אתה תקבל את הזמן.

יואב קיש: תראו את ההבדל שהיה פה עכשיו, בא אלעזר שטרן באמירה בהחלט חמורה לחבר הכנסת דודי אמסלם, דודי יושב בשקט, מתנגד, קשה לו ולא מפריע.

יואב קיש: וכשזה קורה בצד השני פעם אחר פעם אתם מתפרצים.

יואב קיש: אני מבקש מכם, חברי האופוזיציה, לכבד את חברי הקואליציה, גם כשהם אומרים דברים שקשה לכם לשמוע.

יואב קיש: ותודה לך, דודי אמסלם, על הדוגמה הזו.

דב חנין: אני קורא אותך לסדר.

יואב קיש: חבר הכנסת דב חנין, אתה נקרא לסדר פעם ראשונה.

יואב קיש: בבקשה, חבר הכנסת אלעזר שטרן.

יואב קיש: נא לקחת את מה שאמרתי לתשומת לבכם, אני מבטיח לך שאף חבר כנסת מהאופוזיציה לא היה יושב בשקט בצורה הזו.

יואב קיש: בבקשה.

אלעזר שטרן: ולמלשינים אל תהי תקווה, זו תפילה שכתב שמואל הקטן על מי שמוסר, מלשינים על היהודים לשלטון הרומי.

אלעזר שטרן: כשאתה מדבר על אמון משטרת ישראל, האם לא היה נכון שאתה כיושב ראש הוועדה תקיים דיון על כך שמסירת עדות למשטרת ישראל נקראת ולמלשינים אל תהי תקווה ושטינקר ולא על איזה אמירה של המפכ"ל במסגרת - -

יואב קיש: דודי, אני אתן לך להגיב אחר כך על זה.

אלעזר שטרן: - - במסגרת אוסף ההתקפות על כאילו בניית האמון במשטרה.

אלעזר שטרן: אדוני, תוך כדי שאנחנו יושבים אני פתחתי את YNET, בטח גם באתרי חדשות, ואני רואה שמשטרת ישראל עצרה בכירים על שוחד באפריקה.

אלעזר שטרן: אני רוצה לברך את המפכ"ל על זה שתוך כדי חקירת חשדות גם באפריקה שמים את הדגש גם על שוחד פה.

אלעזר שטרן: השוחד במדינת ישראל הוא הרבה יותר חמור משוחד באפריקה ובעיניי בעצם העשייה הזאת של המלחמה בישראלים מושחתים, או בישראלים חשודים בשוחד, זו אמירה חשובה מאוד על המשטרה.

אלעזר שטרן: משפט אחרון, אני רוצה להגיד למפכ"ל המשטרה שרוב אזרחי ישראל לא קונים את הספינים האלה וגם לא את הדיון הזה ומברכים אותך ואת משטרת ישראל כולה על הנחישות שלכם, על חוסר משוא הפנים ובטוחים שאתם תגידו את האמת לעם ישראל על העובדות שהיו.

אלעזר שטרן: תודה.

יואב קיש: תודה.

יואב קיש: אתה רוצה להגיב, דודי, על הדברים או שתגיב בזמן הדיבור שלך?

דוד אמסלם: אני אגיד בקצרה - - -

יואב קיש: לא, רק לדברים שאמר עליו - - -

דוד אמסלם: חבר הכנסת שטרן, אני רוצה לספר לך שפעם היה בחור בשם זליכה, שהלך למשטרה והגיש תלונה ומי שקרא לו מלשן זה אבא של לפיד שהיה שר המשפטים לפני כן.

דוד אמסלם: לא שמעתי את רובכם אומרים, אבל עכשיו מבחינתי, אל"ף, אני כבר דיברתי על אותה התבטאות, אבל בגדול יש לי עולם ערכים שלי.

דוד אמסלם: אני חושב שאזרח רגיל שרואה אירוע שמישהו עובר על החוק צריך לבוא ולהגיש תלונה, אבל בוודאי ובוודאי לא חמש שנים אחרי, שהוא יוזם את זה, לדעתי, והוא יוזם את כל האירוע ואני רואה תמונה אחרת לגמרי וכנראה שמהבית שלו עד המשטרה לוקח חמש שנים והוא נוגע בעניין והוא רוצה להחליף את ראש הממשלה ואחרי זה נקרא לו צדיק גדול.

דוד אמסלם: אזרח תמים הגיע למשטרה, ראה איזה עבירה, מדווח.

אלעזר שטרן: אז מי האשם פה?

אלעזר שטרן: מי החשוד פה?

דוד אמסלם: כדי לגלגל את התיק עליו.

דוד אמסלם: בשיחת מסדרון.

דוד אמסלם: הייתה שיחת מסדרון ביניהם והוא - - - ולא דיווח על ניגוד העניינים שלו וכדי להציל את עורו - - -

יואב קיש: דודי, דודי.

דוד אמסלם: אתה מבין?

דוד אמסלם: התבלבלתם.

אלעזר שטרן: מי פה חשוד?

דוד אמסלם: בושה וחרפה, אתם מורידים נמוך את עצמכם.

אלעזר שטרן: מי חשוד?

יואב קיש: דודי, די.

יואב קיש: דודי, זכות הדיבור שלך הסתיימה.

אלעזר שטרן: מי נתן ומי לא נתן.

מיקי לוי: מיליון שקל.

מיקי לוי: המידע יצא מהשיחות של אורי הרו עם ראש הממשלה.

יואב קיש: נגמר, תודה.

דוד אמסלם: זה מה שמספרים לכם.

יואב קיש: דודי, מספיק.

יואב קיש: חבר הכנסת גפני.

דוד אמסלם: היו צריכים לחקור אותו באזהרה.

יואב קיש: דודי, אתה נקרא לסדר.

<קריאה: ארנון מילצ'ן, למה הוא לא - - - למה יאיר לפיד - - -

אלעזר שטרן: למה, הוא קיבל מיליון שקל?

אלעזר שטרן: ראש הממשלה קיבל מיליון שקל.

דוד אמסלם: לא, אז צריך לחקור אותו באזהרה.

יואב קיש: דודי, אתה נקרא לסדר פעם שנייה.

מכלוף מיקי זוהר: למה הוא לא חשוד?

יואב קיש: חבר הכנסת מיקי זוהר, פעם שנייה.

אלעזר שטרן: תגיש תלונה.

דוד אמסלם: אני לא צריך להגיש תלונה, יש פה מפכ"ל - - -

יואב קיש: חבר הכנסת גפני, שלוש דקות לרשותך.

יואב קיש: הבא שמפריע יוצא החוצה.

משה גפני: אדוני היושב ראש, אני מקבל את העמדה שלך ועל פי הנחיית היועצת המשפטית של הוועדה אני מבקש לדבר רק על הריאיון של המפכ"ל, שום דבר אחר לא.

יואב קיש: תודה רבה.

משה גפני: המפכ"ל אמר שהיו חוקרים שנשכרו על ידי מישהו לחקור קצינים שחקרו בפרשת ראש הממשלה ואני לא הבנתי, אני גם אמרתי את זה במליאת הכנסת.

משה גפני: האחד, אם זה נכון, מה שהמפכ"ל אמר בריאיון, למה המשטרה לא חקרה את זה?

משה גפני: כאשר מביאים אמירה, כאשר יש אמירה כזו חמורה, שיש מישהו ששכר חוקרים כדי למנוע את החקירה על ידי חוקרים שחקרו את ראש הממשלה, למה לא הייתה חקירה בעניין הזה?

משה גפני: אם הייתה חקירה ואם אנחנו לא יודעים מהעניין, אז השאלה שלי האם באמת הייתה חקירה ואם לא, מדוע.

משה גפני: אם הדברים לא נכונים ולא היה דבר כזה, אז למה המפכ"ל אמר את זה?

משה גפני: הרי זה דבר לא נכון.

משה גפני: אז אני לא מבין את הרעיון הזה, לא מההיבט של אם זה נכון ולא מההיבט של אם זה לא נכון.

משה גפני: והדבר השלישי, בין אם זה נכון ובין אם זה לא נכון, למה המפכ"ל אמר את זה לציבור?

משה גפני: לאיזה צורך?

משה גפני: מה המפכ"ל רצה להרוויח בעניין של חקירת המשטרה את ראש הממשלה בזה שהוא אומר שהיו חוקרים ששכרו אותם כדי לעקוב אחרי קצינים שעסקו בחקירה.

משה גפני: הנושא הזה מוביל אותי למצב שהמפכ"ל צריך לתת תשובה לכנסת, שהיא הרשות המבצעת, לא על החקירה, אני מקבל את העמדה הזאת, לא עלה בדעתי לדבר על החקירה.

משה גפני: המשטרה צריכה לעשות את עבודתה, אני מדבר על הפיקוח של הכנסת על הרשות המבצעת, במקרה הזה המפכ"ל.

משה גפני: למה הריאיון הזה ניתן?

משה גפני: אם זה נכון, היה צריך לחקור את זה, לא לספר את זה לציבור.

משה גפני: כמו שעושים תמיד בחקירות.

משה גפני: אם זה לא נכון, למה המפכ"ל אמר דבר לא נכון?

משה גפני: ואם זה נכון או לא נכון, לאיזה צורך המפכ"ל אמר את זה לציבור?

משה גפני: לי יש מסקנות בעניין הזה.

מיקי לוי: שמור אותם לעצמך.

יואב קיש: מיקי, אתה בקריאה שלישית.

יואב קיש: נא לצאת החוצה.

יואב קיש: תוציאו את מיקי החוצה.

יואב קיש: לא להפריע.

אלעזר שטרן: אפשר לצאת במקומו?

יואב קיש: לא.

יואב קיש: (חבר הכנסת מיקי לוי יוצא ממליאת הוועדה)

משה גפני: אמרתי במליאת הכנסת, אני מוכן לחזור בי ממה שאמרתי במליאת הכנסת אם אכן המפכ"ל יסביר לכנסת למה זה נעשה.

משה גפני: אני אומר לכל אלה שדיברו לפניי ואני אומר לכל אלה שידברו אחריי, שרוצים לשמר את המשטרה, כמדינת חוק, הנושא הזה צריך להיות ממוצה עד תום, בגלל שאחרת זו פגיעה גם במשטרה, גם במפכ"ל וגם בכל אלה שרוצים שיהיה פה משטר שהוא משטר מסודר ונורמלי ולא עם אמירות כאלה, כמו אחרון העיתונאים.

יואב קיש: לא, לאה פדידה לא נכנסת, תודה.

משה גפני: אני מתנצל, אני מודה לך, אני צריך - - -

יואב קיש: תודה.

יואב קיש: שני הדוברים האחרונים ולאחר מכן המפכ"ל יאמר את דבריו בהתייחסות לחברי הכנסת.

משה גפני: מתי זה ייצא בערך?

משה גפני: אני אחזור.

יואב קיש: יש עוד שני דוברים, זה שש-שבע דקות ואז המפכ"ל ישיב.

אמיר אוחנה: יואב, אני רציתי - - -

יואב קיש: כן, אבל זה בסבב השני וקודם יש עדיפות לחברי ועדה.

יואב קיש: אחמד טיבי ואכרם חסון, שהם חברי ועדה.

יואב קיש: אם אכרם שהוא חבר ועדה מסיעת כולנו לא פה, אז דודי אמסלם - - -

<קריאה: אכרם פה.

יואל חסון: אני רשום לסבב הבא?

יואב קיש: כן, אתה רשום.

יואב קיש: בבקשה, אחמד טיבי.

מרדכי יוגב: אדוני היושב ראש, הייתי פה שני.

יואב קיש: אני יודע, אבל הסברתי את הסדר, קודם כל זה קואליציה-אופוזיציה ונציג לכל סיעה ובסיעה שלך דיבר בצלאל סמוטריץ ולכן רק בסבב הבא אתה רשום.

יואב קיש: בבקשה, חבר הכנסת טיבי.

אחמד טיבי: תודה רבה.

אחמד טיבי: אני אפתיע אותך או את האחרים ואומר שהדיון הזה הוא לגיטימי, מותר להזמין פקיד בכיר, מפכ"ל, לכל דיון של ועדה.

אחמד טיבי: היות שהדיון הוא על ריאיון שעשה, אני לא חשוב שזה הריאיון הנכון להזמין את המפכ"ל לגביו.

אחמד טיבי: היו לו ריאיונות הרבה פחות מוצלחים, למשל הריאיון - - -

יואב קיש: רעיון או ריאיון?

יואב קיש: אני כבר לא יודע על מה אתה מדבר, אחמד.

אחמד טיבי: אל"ף, לגבי הרעיונות - - -

אלעזר שטרן: אחמד מדבר על היריון.

אמיר אוחנה: פשוט אתה לא יודע לבטא את העי"ן.

אחמד טיבי: היות שמדברים על הריאיון בערוץ 2, אני לא אדבר על היריון ולא על ברית מילה.

אחמד טיבי: לכן אני אומר כך, היה לו ריאיון הרבה פחות מוצלח כאשר יעקוב אבו אלקיעאן נהרג והוא כינה אותו מחבל.

אחמד טיבי: אני חושב שאז - -

<קריאה: מה זה קשור?

אחמד טיבי: - - היינו צריכים להזמין את המפכ"ל ולשאול אותו.

אחמד טיבי: אני בטוח שהוא היה מגיע.

אחמד טיבי: כמו שהוא הגיע באומץ עכשיו לישיבה הזאת, אבל כאן אני רוצה לומר משהו, אני לא סולח לך ולחבריך שפתאום אתם דוחפים אותי לצד שאני צריך לתמוך ברוני אלשיך, השתגעתם.

רוני אלשיך: זו לא פעם ראשונה.

אחמד טיבי: נכון.

אחמד טיבי: כשאתה מצליח באיסוף נשק, אני אומר צעד בכיוון הנכון,.

אחמד טיבי: תמשיכו לאסוף נשק תמשיך לשמוע מאיתנו דברים על כך.

רוני אלשיך: תודה רבה.

ענת ברקו: תמשיך לתמוך בחוקים שלי נגד גניבות נשק - - -

אחמד טיבי: והצבעתי.

יואב קיש: חברת הכנסת ברקו, את בקריאה שנייה.

יואב קיש: אני לא רוצה להוציא אותך, נא לא להפריע.

אחמד טיבי: אבל אני רוצה להחזיר את עצמי למקום הטבעי שלי ואני אומר שהמניעים שלך לקיום הדיון הזה, שהוא דיון לגיטימי מבחינה פרלמנטרית, היא כדי לרפות את ידיו של המפכ"ל והמשטרה מהחקירות.

אחמד טיבי: בזה אני חושב שאתה עושה שירות לא טוב.

יואב קיש: זו לא כוונתי.

יואב קיש: אני רק אומר את זה לפרוטוקול.

אחמד טיבי: אוקיי.

אחמד טיבי: אתה עושה שירות לא טוב, לא לכנסת, לא לתפקיד שלך, לא לאנשים שאתה מנסה לגונן עליהם וואלה, אתה טועה.

יואב קיש: תודה רבה.

יואב קיש: אכרם חסון ויתר לדודי אמסלם?

אכרם חסון: בבקשה.

יואב קיש: דודי אמסלם, בבקשה.

דוד אמסלם: אני באמת אגע בקצרה במספר נקודות, אדוני המפכ"ל.

דוד אמסלם: אני מתחבר לכל מה שאמר בצלאל ולכל מה שאמרו החברים האחרים.

דוד אמסלם: דרך אגב, החלוקה היא מאוד ברורה מה הם יגידו, בגלל שבסופו של דבר התפקיד שלהם הוא להפיל את ראש הממשלה באופוזיציה אז לכן באמת צריך לקחת את זה באופן הזה ולהבין את המניעים.

דוד אמסלם: המפכ"ל, אני אעבור בקצרה והייתי שמח אחרי זה אם תוכל להתייחס לעניין.

דוד אמסלם: בזמן האחרון הנחקרים, כולל ראש הממשלה, מוזמנים דרך ערוץ 2 באמצעות נוסבאום ואברמוביץ, ממש בשעה, אומרים להם 'ביום שלישי בשעה זה יבוא ראש הממשלה'.

דוד אמסלם: שאלה איך.

מיקי לוי: מה זה איך?

יעל כהן-פארן: אבל זה הדיון?

יואב קיש: אתה היית בחוץ לחמש דקות.

יואב קיש: אז אתה לא מפריע, אתה בקריאה ראשונה ואתה לא מפריע.

מיקי לוי: אבל, סליחה, הייעוץ המשפטי - - -

יואב קיש: מה אמרתי קודם?

יואב קיש: פעם אחת תנו לדובר מהקואליציה לדבר בלי שתפריעו לו, בואו נראה אם תצליחו.

יואב קיש: אתם לא מסוגלים, אתם עובדים על שיטת סתימת פיות, זה לא יהיה בוועדה הזו.

מיקי לוי: אבל - - -

יואב קיש: מיקי, מספיק.

יעל כהן-פארן: אבל אתה הגדרת את הדיון.

יואב קיש: לא, יוסי ופארן, אתם תיתנו לדודי אמסלם ואני אגן על זכותו - - -

מיכל בירן: אבל למה אתה כל כך היסטרי, יואב?

דוד אמסלם: אתה מוכן לתת לי לדבר?

יואב קיש: בבקשה.

יעל כהן-פארן: אבל תגן על מסגרת הדיון.

יואב קיש: חברת הכנסת פארן, את נקראת לסדר פעם ראשונה נוספת.

יואב קיש: ומי שיוצא פעם שנייה לא חוזר.

דוד אמסלם: סוגיית החוקרים הממומנים חמורה מאוד.

דוד אמסלם: זה דבר שלא יעלה על הדעת ש - - - אני מתחבר לכל מה שאמר גפני, בדיוק, מכל ההיבטים.

דוד אמסלם: היא צריכה תשובה.

דוד אמסלם: לגבי הנושא של ניצב ריטמן.

דוד אמסלם: פורסם בתקשורת - - -

יוסי יונה: יואב, הערה.

יואב קיש: לא, לא מפריעים עכשיו.

יוסי יונה: אבל אתה אמרת - - -

יואב קיש: יוסי יונה בקריאה שנייה.

יוסי יונה: אבל אתה אמרת שאתה רוצה להגביל את הדיון.

יואב קיש: לא, אני לא רוצה.

יואב קיש: אתה לא תגיד לי איך לנהל את הדיון.

יוסי יונה: עכשיו פה אתה לא מגביל - - -

יואב קיש: אתה מוציא עוד משפט ואתה יוצא החוצה.

דוד אמסלם: תן לי שתי דקות ואני גומר.

דוד אמסלם: הרי הוא בעצם טען או בשמו נטען בעיתונות שמסביבת ראש הממשלה בעצם הפעילו את אותה קצינה כדי שתתלונן עליו.

דוד אמסלם: אל"ף, אותה קצינה התלוננה עליו תקופה הרבה יותר מוקדמת מאשר התחילו החקירות, אבל אם לשיטתו זה קורה איך יכול להיות שהוא יכול להיות ראש החקירה הזו?

דוד אמסלם: הרי בשפה שלי הוא אומר 'תשמעו, חבר'ה, ראש הממשלה תופר לי תיק', אז איך הוא יכול לחקור אותו בכלל?

דוד אמסלם: הדבר הנוסף, אני עשיתי דיון באמת בנושא מסמך יצחקי, אני רואה אותו כדבר הכי חמור שקרה במדינת ישראל ב-30 השנה האחרונות.

דוד אמסלם: אני חשבתי שתעשה עם זה משהו, שום דבר לא קרה.

דוד אמסלם: מזה הכול מתחיל.

דוד אמסלם: דרך אגב, כשאני הולך ברחוב אנשים שואלים אותי, כמעט על בסיס יומי, זה קורה לי יום יום, 'דודי, תיזהר', אזרחים מהשורה, אני בשוק, אני בשוק איך האזרחים חושבים שאני אמור להיזהר, אנשים תמימים, רגילים, מהמשטרה.

דוד אמסלם: למה אני צריך להיזהר מהמשטרה?

דוד אמסלם: סימן שעובר להם בראש משהו, איך אמר אברמוביץ?

דוד אמסלם: למשטרה יש זיכרון ארוך ויש לה יצר נקמנות, או משהו בדומה לזה, היא יודעת לבוא חשבון.

דוד אמסלם: ככה הוא אמר.

דוד אמסלם: אני לא אומר מה אני, אני אומר מה אנשים חושבים כרגע.

יוסי יונה: יואב, אתה אמרת שהדיון יהיה - - -

יואב קיש: יוסי יונה, קריאה שלישית.

יואב קיש: תודה.

יואב קיש: אתה לא חוזר.

מיקי לוי: יואב, זו סטייה מהותית.

יואב קיש: מיקי, אתה תיתן לו לדבר.

מיקי לוי: אני נותן לו.

יואב קיש: כי הוא מסיים ואם אתה לא היית מפריע זה היה נגמר.

דוד אמסלם: זה שהוא נאם שלוש דקות על זה שאני אמרתי - - -

יוסי יונה: - - - דיון על ריאיון, למה מדברים על נושאים אחרים?

יוסי יונה: למה - - -

יואב קיש: תוציאו את חבר הכנסת יוסי יונה.

יואב קיש: תוציא את חבר הכנסת יוסי יונה, תודה.

יוסי יונה: לא, זה לא הוגן.

יואב קיש: נא לסיים.

יוסי יונה: אתה מנהל את הוועדה הזאת כראות עיניך, הוועדה - - -

יואב קיש: תוציא את יוסי יונה עכשיו החוצה.

יואב קיש: תודה רבה.

יוסי יונה: - - - ואתה נותן לזה יד.

דוד אמסלם: אדוני המפכ"ל, אני רוצה לסיים, באמת החשיבות של המשטרה, אמרתי את זה הרבה פעמים פה - - -

יוסי יונה: לא, זה לא הגיוני מה שקורה כאן.

יואב קיש: תוציא אותו החוצה.

יוסי יונה: אני יוצא, אבל מה שאתה עושה זה ממש חרפה.

יוסי יונה: חרפה.

יואב קיש: תודה.

יואב קיש: אל תפריע לדיון.

יואב קיש: (חבר הכנסת יוסי יונה יוצא ממליאת הוועדה)

דוד אמסלם: אם אין משטרה במשטר, אפילו לא דמוקרטי, איש את רעהו חיים בלעו.

דוד אמסלם: אין, זה גיהינום, זה הדבר הכי גרוע שיכול להיות.

דוד אמסלם: בכלל בחברה של אנשים שאין מישהו שעושה סדר, אין דבר כזה.

דוד אמסלם: לכן על החשיבות והצורך, בוודאי ובוודאי שעל זה אין מחלוקת, אלא שיש לי מין תחושה, אני נוגע במספר נקודות, גם בתפקידי הקודם, כדי לתקן מספר נקודות במשטרה, אבל התחושה שלי שהכלבים נובחים והשיירה עוברת ואז גם אם אנחנו עושים איזה שהיא ביקורת כזו או אחרת, תמיד ההודעה של דוברת המשטרה או מישהו מטעם המשטרה, או גורמים במשטרה, 'אנחנו לא נירתע מלחקור את האמת'.

דוד אמסלם: תקשיבו, קצת, תעשו בדק בית, אולי תחליטו שלא, אבל תקשיבו, תבינו מה עובר ברחוב, מה אנשים אומרים.

דוד אמסלם: איך אמר קמיל פוקס?

דוד אמסלם: 70% מהציבור הימני חושב שתופרים תיק לראש הממשלה.

<קריאה: טוב שאמרת מהימניים.

מיכל בירן: מעניין איך זה קרה.

דוד אמסלם: 70%.

אלעזר שטרן: ברחוב שלי חושבים נהדר על המשטרה.

דוד אמסלם: אמרתי 70%, אתה מה-30%.

יואב קיש: אלעזר שטרן, אתה רוצה לצאת?

מיכל בירן: זה טיעון סיבובי, דודי, אתם גם מסיתים אותם ואז גם מתפלאים שהם משתכנעים.

יואב קיש: חברת הכנסת בירן, את נקראת לסדר פעם ראשונה.

מכלוף מיקי זוהר: - - -

יואב קיש: חבר הכנסת מיקי זוהר, אתה נקרא לסדר פעם שנייה.

יואב קיש: אני רוצה להגיד לכם איך הדיון ממשיך.

יואב קיש: אם מישהו רוצה לצאת ולא לשמוע את המפכ"ל עכשיו, שיפריע.

יואב קיש: סדר הדיון הוא כזה, כשאני אסיים את דבריי המפכ"ל ידבר וישיב על הדברים שעלו מהח"כים, לאחר מכן אנחנו נמשיך עם סבב נוסף.

יואב קיש: כרגע רשומים לי חברי ועדה, יעקב אשר ומיכל בירן, שזה גם איזון קואליציה אופוזיציה, חברי ועדה.

יעל כהן-פארן: אני חברת ועדה, יואב.

יואב קיש: נתת את זכות הדיבור שלך לרויטל סויד.

יעל כהן-פארן: לא, אבל - - -

יואב קיש: בסדר, אחרי שניהם - - -

יעל כהן-פארן: - - -

יואב קיש: חברת הכנסת פארן, אל תפריעי.

יואב קיש: את ויתרת?

יעל כהן-פארן: מיכל היא לא חברת ועדה.

יעל כהן-פארן: אני ביקשתי - - -

יואב קיש: מיכל היא חברת ועדה, סימנו לי.

יעל כהן-פארן: אבל היא לא חברת ועדה.

יואב קיש: אז במקומה יהיה חבר ועדה אחר מהאופוזיציה.

יעל כהן-פארן: אני חברת ועדה.

יואב קיש: אם מיכל היא לא, אז את תדברי, בסדר.

יואב קיש: תודה על התיקון.

יואב קיש: חברי ועדה יקבלו עדיפות ולאחר מכן נמשיך עם הסבב הנוסף.

יואב קיש: עכשיו, אני מבקש, מי שרוצה להישאר ולהקשיב למפכ"ל שלא יפריע.

יואב קיש: מיקי ואלעזר, אתם שניכם פה, אני מבקש, אתה בקריאה שנייה ואתה כבר בסיבוב שני.

מיקי לוי: לא, אבל אני מדבר במקום - - -

אלעזר שטרן: יואב, זה מתחיל מהתחלה, הספירה שלך?

יואב קיש: לא, הוא בפעם הבאה שהוא יוצא הוא לא חוזר, אז אני מציע לו להפסיק.

יואב קיש: יש עוד שעה לדיון, אני רוצה להתקדם, אני רוצה לסכם את הדברים שאני שמעתי וגם להגיד לך, המפכ"ל, כמה דברים.

יואב קיש: ראשית, גם כלפי הטענות שנאמרו כלפיי ונגד חברי קואליציה אחרים, שיהיה ברור לכולם פה, אין לאף אחד פה בחדר הזה איזה זכות יתר ברצון לשמור על משטרה חזקה יותר ממני או מכל חבר כנסת אחר.

יואב קיש: אני לא אקבל שום אמירה כזו.

יואב קיש: הדיון הזה נעשה בשביל שתהיה לנו משטרה טובה יותר וביקורת, כל גוף במדינה דמוקרטית - - -

פנינה תמנו: אתה תקבל אמירה כזאת אם אתה מחליש את המשטרה.

יואב קיש: את נקראת לסדר פעם שנייה.

פנינה תמנו: אתה תקבל אמירה כזאת.

יואב קיש: עוד רגע את יוצאת החוצה ואת לא תשמעי את המפכ"ל, אולי בערוץ 99.

פנינה תמנו: אני מחכה לסבב השני של חברי הכנסת.

יואב קיש: נא להוציא אותה בפעם שלישית החוצה.

פנינה תמנו: לכמה זמן?

יואב קיש: לא, את עכשיו לא חוזרת.

פנינה תמנו: אני אחזור.

פנינה תמנו: מה?

פנינה תמנו: סליחה?

פנינה תמנו: אתה עושה איפה ואיפה?

יואב קיש: טוב, את צודקת, עשר דקות.

פנינה תמנו: חמש דקות אתה נתת - - -

יואב קיש: אל תלמדי אותי - - -

פנינה תמנו: אתה נתת חמש דקות לחברי כנסת אחרים.

יואב קיש: טוב, היא לא חוזרת.

יואב קיש: על הוויכוח הזה היא לא חוזרת.

יואב קיש: אני לא מנהל פה שום דו שיח.

יואב קיש: שמעת?

יואב קיש: רציתי להגיד לך עשר דקות, את לא חוזרת.

יואב קיש: זה הכול.

יואב קיש: (חברת הכנסת פנינה תמנו יוצאת ממליאת הוועדה.

יואב קיש: )

יואב קיש: אני אומר לכם את זה בצורה הכי ברורה.

יואב קיש: אף אחד לא ילמד אותנו פה מה זה לשמור על המשטרה.

יואב קיש: משטרה חשובה לכל אחד פה ולי בוודאי לא פחות מכל אחד אחר.

יואב קיש: מצד שני, ביקורת במדינה דמוקרטית זה ראוי וצריך להיות על כל גוף.

דב חנין: אתה מנהל את הדיון או שאתה נואם?

יואב קיש: חבר הכנסת דב חנין, פעם שנייה.

יואב קיש: אני אומר לכם, השאלות שעלו מהדיון ואני אבקש מהמפכ"ל שיתייחס אליהן, והן עלו, דרך אגב, גם מהקואליציה וגם מהאופוזיציה, לפחות בחלקן, זה אחת, הנושא החמור, ושמענו את זה גם בדבריה של חברת הכנסת סויד וגפני ודודי אמסלם, של ניסיון איסוף מידע סביב החוקרים.

יואב קיש: חמור מאוד.

יואב קיש: הבנו בריאיון שהנושא הזה לא נבדק.

יואב קיש: נבקש להבין האם הנושא הזה, מה מצבו כרגע, האם הוא מתקדם, לא מתקדם ולגבי השיקולים מדוע לא נבדק והאם העניין שהוא לא נבדק לא גרם לפגיעה בהחלטות החוקרים בעניין הזה.

יואב קיש: זה נושא מאוד חשוב ומהותי.

רויטל סויד: זו תוספת שלך.

יואב קיש: חברת הכנסת סויד, קריאה שנייה.

רויטל סויד: לא.

יואב קיש: חברת הכנסת סויד, קריאה שנייה, את היית בראשונה.

יואב קיש: את לא מפריעה עכשיו.

רויטל סויד: אתה אמרת - - -

יואב קיש: אני לא הפרעתי לדברים שלך ואת מתפרצת?

יואב קיש: אין לך בושה, מספיק.

רויטל סויד: כי אתה אמרת משהו בשמי - - -

יואב קיש: לא, את לא עונה לי.

יואב קיש: אז זה לא בשמך.

רויטל סויד: תודה.

יואב קיש: ואני רוצה להוסיף עוד דבר.

יואב קיש: וזה כל ההתנהלות התקשורתית, כולל הריאיון עצמו של המשטרה.

יואב קיש: זה התחיל אולי אפילו בתקופת ליאור חורב, שכבר דיווחו לי שאני בתיק 6000.

יואב קיש: אז עם ההתנהלות המשטרתית בנושא התקשורת, אני חושב שהגיע הזמן שנשנה דיסקט ואני חושב שהדבר הזה חייב לה - --

מיכל בירן: מזמן שינינו, כבר אין דיסקטים.

יואב קיש: פעם שנייה, בירן.

יואב קיש: ואני חושב שהדבר הזה חייב להשתנות ואני מבקש להתייחס לעניין הזה, כולל החשש מהדלפות שבדבריך שלך, המפכ"ל.

יואב קיש: זה הנושא השני.

יואב קיש: אני מבקש להתייחס גם לנושאים הנוספים שעלו פה, כולל הנושא שחיברו את מה שהייתה החלטת בג"צ, בריאיון שהתייחסת אליו ודברי ריטמן, והאם גם במקרה של ריטמן הוא חשש מאיזה שהוא שיבוש שנעשה כלפי הגורמים רמי הדרג כנגדו.

יואב קיש: כל הדברים האלה עלו בריאיון, אני מבקש את תשובתך והתייחסותך, תודה.

רוני אלשיך: טוב, אני שמח על הדיון המרגש.

רוני אלשיך: אני אקדים ואומר, למרות הדיון המרגש, אני מניח שכל חברי הכנסת שיושבים פה סביב השולחן וכל אלה שגם יצאו וכל חברי הבית מן הסתם יודעים רגע לצאת מההתרגשות הזאת ואולי אני אנצל את הבמה הזאת כדי לומר שאני מניח שכולם מודים למשטרת ישראל על כל מה שהיא עושה בכל התחומים האחרים.

רוני אלשיך: מפני שעם כל הכבוד לנושא הרגיש והמרכזי הזה, הוא לא מייצג אפילו לא פרומיל מעשיית המשטרה בכל התחומים האחרים, ומשום מה זה הדבר היחידי שמופיע בכותרות, נשאלות עליו שאלות, זה הופך להיות השיח הציבורי, ובעניין הזה אני מצר.

רוני אלשיך: אני חושב שראוי שהציבור ישמע מה עושה משטרת ישראל עבורו בתחום הלחימה בפשיעה, בתחום הלחימה בטרור, בתחום שירותי המשטרה, השיטור הקהילתי, איך עוצרים הידרדרות של נוער לפשיעה, עשייה סופר נרחבת שמשום מה ככל שאנחנו מתאמצים להביא אותה לציבור, להנגיש אותה לציבור, כל מה שאנחנו שומעים זה חקירות ראש הממשלה.

ענת ברקו: אבל זה עלה בתכנית 'עובדה'?

יואב קיש: רק שנייה, לא להפריע.

יואב קיש: אני רק רוצה להגיד, המפכ"ל, אני עוצר אותך - - -

ענת ברקו: זה עלה בתכנית?

בצלאל סמוטריץ': חבל שלא דיברת על זה ב'עובדה'.

יואב קיש: המפכ"ל, אני עוצר אותך.

יואב קיש: אני רוצה להגיד שגם בהקשר הזה היה פה יום המשטרה בכנסת, שהיה ביוזמה של מיקי לוי - -

ענת ברקו: ובאנו.

יואב קיש: - - ובאמת הנושאים האלה עלו והובעה הערכה מלאה של הכנסת בדיונים רבים, גם בוועדות, גם בוועדה הזו ובוודאי ובוודאי שהמסר הזה צריך לעבור ולחלחל, אבל אני מבקש להתייחס - - -

<קריאה: אני חושב שהביקורת של המפכ"ל היא לא על הכנסת.

<קריאה: נראה לי שהביקורת היא על התקשורת.

יואב קיש: אני מבקש להתייחס לדיון עצמו ותודה רבה על הפתיחה, אני מבקש להתייחס לשאלות שעלו.

יואב קיש: בבקשה, המפכ"ל.

רוני אלשיך: הפתיחה קשורה לשאלה של הריאיון, מפני שמה לעשות, לא אני ערכתי אותו, נאמרו שם הרבה דברים על העשייה של המשטרה.

רוני אלשיך: אם אני מצר על משהו והשוטרים מצרים על משהו, מפני שאני התראיינתי מפני שהסבירו לי שאין לי שום פריבילגיה להישאר מאחורי הקלעים, מפני שאני לא עובד מול אויב בחוץ, אני עוסק בעצבים החשופים של החברה הישראלית, ואם יש משהו שאני מצר עליו זה שהדברים שעוסקים בעשיית המשטרה לא נכנסו לתוך הריאיון, אלא הפרומו הפך להיות ריאיון על חקירת ראש הממשלה.

ענת ברקו: מה חשבת?

רוני אלשיך: מי שהקשיב לריאיון הזה - -

ענת ברקו: מה חשבת?

רוני אלשיך: - - יודע שלא נאמרה שם ולו מילה אחת על חקירות ראש הממשלה.

רוני אלשיך: אף לא מילה, גם לא הדלפה מחקירת ראש הממשלה.

ענת ברקו: אז אתה מצטער על הריאיון?

יואב קיש: חברת הכנסת ברקו, את בקריאה שלישית.

יואב קיש: נא לצאת החוצה.

יואב קיש: תוציאו, בבקשה, את ברקו.

יואב קיש: חמש דקות ואת חוזרת.

יואב קיש: (חברת הכנסת ענת ברקו יוצאת ממליאת הוועדה.

יואב קיש: )

רוני אלשיך: היות שמשטרת ישראל מואשמת מעל כל במה בהדלפות מחקירות על ימין ועל שמאל, מבחינתי זאת במה סופר חשובה לתת שיעור קצר בחקירות ולהסביר מה עושה משטרת ישראל ומה בוודאות לא עושה משטרת ישראל ונדמה לי שחלק גדול מהציבור, אני מאמין בתמימות, מאמין גדול שזה קורה בתמימות, פשוט לא מבין איך מתנהלת חקירה ובמי כדאי לחשוד כאשר ישנה הדלפה ולא יודעים לקרוא את המפה, לצערי.

רוני אלשיך: אז אני אעשה קצת סדר.

רוני אלשיך: דבר ראשון, חקירות רגישות מתנהלות באופן סמוי, לפעמים שנה ושנה חצי, ואיש לא שומע מילה.

רוני אלשיך: אתם יודעים למה?

רוני אלשיך: כי רק המשטרה יודעת עליהן ורק פרקליט המדינה יודע עליהן ורק היועץ המשפטי לממשלה יודע עליהן, אז אף מילה לא יוצאת החוצה.

רוני אלשיך: מרגע שישנו מגע עם הנחקר הראשון אנחנו בזירה חדשה וחייבים להבין.

רוני אלשיך: הנחקרים משוחחים ביניהם באמצעות התקשורת, מפני שאסור להם לדבר האחד עם השני ולכן באמצעות עורכי הדין הם מדליפים לתקשורת כדי שהנחקר השני ישמע מה הם אמרו ומתחיל להיות שיח של שיבוש חקירה באמצעות התקשורת בצורה מתוחכמת.

רוני אלשיך: אנחנו יודעים לקרוא את זה והציבור חושב שיש פה הדלפות של המשטרה.

רוני אלשיך: עורכי הדין מתפרסמים באמצעות החקירות האלה.

רוני אלשיך: אני אתן לכם טיפ, שימו לב מתי יש תמונה של עורך הדין באותה כתבה בעיתון, או לחילופין מתראיין ארוכות עורך הדין בטלוויזיה על ימין ועל שמאל ותבינו מה האינטרס של עורך הדין, אגב, לאו דווקא באופן שמשרת את האינטרס של הלקוח, לצערי.

יואב קיש: בוא נתייחס לשאלות בריאיון.

רוני אלשיך: לא, זה קשור ל - - -

יואב קיש: אבל האם היו הדלפות - - -

מיקי לוי: הוא נשאל, יואב.

יואב קיש: הוא נשאל ואני מחדד את השאלה, האם אתה חושב שבמסגרת הריאיון אתה כשלת בעניין והייתה הדלפה מהצד שלך.

יואב קיש: לפחות אלה הטענות שעולות בעניין הזה.

רוני אלשיך: אדוני היושב ראש, אני הקשבתי בקשב רב לדברים שנאמרו פה, חלקם דברים קשים מאוד.

יואב קיש: אז בוא נתייחס אליהם.

רוני אלשיך: סליחה, תן לי רגע את הבמה - - -

יואב קיש: בבקשה, קיבלת את הבמה.

רוני אלשיך: הדבר השני, הנחקרים מגחיכים את תכני החקירה, דרך ההדלפות.

רוני אלשיך: מפני שכאשר לא נעים לומר, כי לפעמים יש לזה משמעות ציבורית, בוודאי אם אתה דמות ציבורית, לא נעים לומר על מה אתה נחקר, אתה מגחיך את הנושא שעליו אתה נחקר כדי שציבורית כרגע זה לא ישפיע עליך לשלילה וזה נראה כמו הדלפות.

רוני אלשיך: יתר על כן, לפעמים באופן בוטה, לפעמים אפילו אני קופץ, מפרסמים שאלה תשובה, שאלה תשובה, שאלה תשובה, אפילו אני קופץ.

רוני אלשיך: אני אגיד לכם את האמת, אני מודה פה, ככל שאני יודע שהחוקרים שלי לא מדליפים אני קופץ, כי זה מזעזע אותי, מה זה שאלה תשובה.

רוני אלשיך: ואז אני לוקח את הפרוטוקול המקורי, משווה לשאלה תשובה וזה לא זה.

רוני אלשיך: מישהו רצה להראות שהמשטרה מדליפה, מפני שהוא רוצה להתגונן ציבורית, מפני שהוא חושב שעכשיו זה ייתן לו לגיטימציה אולי - - -

מכלוף מיקי זוהר: רגע, זה עכשיו האשמה חדשה של ראש הממשלה?

יואב קיש: מיקי, לא להפריע.

מכלוף מיקי זוהר: זה האשמה חדשה כלפי - - -

מיקי לוי: הוא לא הזכיר את המילה ראש ממשלה.

מיקי לוי: אבל הוא לא אמר ראש הממשלה.

<קריאה: הוא לא אמר ראש הממשלה.

מכלוף מיקי זוהר: לא צריך להגיד את השם של ראש הממשלה - - -

יואל חסון: הוא גם לא אמר שראש הממשלה שלח חוקרים.

יואל חסון: מעניין למה אתה קופץ.

רחל עזריה: למה אתה לא קורא אותו לסדר?

מכלוף מיקי זוהר: אחד הנחקרים זה ראש הממשלה.

מיקי לוי: מעניין למה אתם קופצים.

יואל חסון: יש עוד 20 נחקרים.

יואב קיש: נא לתת למפכ"ל להשיב.

רחל עזריה: למה למיקי זוהר אתה לא קורא לסדר?

רחל עזריה: שלוש פעמים הוא כבר הפריע.

רחל עזריה: איפה ואיפה פה.

יואב קיש: חברים, אף אחד לא ילמד אותי איך לנהל את הדיון.

יואב קיש: מיקי, מספיק.

מכלוף מיקי זוהר: עברנו שלב.

מכלוף מיקי זוהר: אתה שומע מה קורה פה?

מכלוף מיקי זוהר: הוא אומר לך שראש הממשלה מדליף.

יואב קיש: מיקי, אתה בקריאה שנייה.

מכלוף מיקי זוהר: אבל שמת לב מה הוא אומר?

יואב קיש: מיקי, אתה בקריאה שנייה.

יואב קיש: תודה.

רוני אלשיך: חברי הכנסת, אני לא קטעתי אף אחד.

רוני אלשיך: עובדה שלא הוציאו אותי.

רוני אלשיך: אפילו לא קראו לי קריאה ראשונה.

יואב קיש: אבל אני ביקשתי שכן תתייחס לשאלות.

יואל חסון: נראה לי שזה עוד יקרה לך בעתיד.

יואל חסון: נראה לי.

רוני אלשיך: ממש לא נראה לי.

רוני אלשיך: אני רוצה להשלים כי זה מאוד חשוב.

רוני אלשיך: זה פוגע באמון הציבור במשטרה, זה לא הגון כלפי המשטרה ולכן כדאי שפעם אחת ולתמיד הציבור יבין רגע את השפה, איך הדבר הזה מתנהל.

רוני אלשיך: הדבר השלישי זה מלחמת המשטרה בהדלפות.

רוני אלשיך: אני הכרזתי מלחמה על ההדלפות.

רוני אלשיך: דבר ראשון, ניתקנו את קציני המשטרה מקשר ישיר עם התקשורת, זה מתקיים ברמה של מאה אחוז, אין דבר כזה קצין משטרה שפונה ישירות לאיש תקשורת, הוא צריך להיות מתווך באמצעות הדוברות, כולל אני.

רוני אלשיך: מעולם לא פגשתי איש תקשורת בארבע עיניים כשלא נוכח לידי דובר או דוברת.

רוני אלשיך: מעולם לא שוחחתי טלפונית עם איש תקשורת כשאין דובר על הקו.

רוני אלשיך: אלה הכללים שקבענו ובהם אנחנו עומדים, אנחנו קוראים לזה איסור ייחוד עם עיתונאי.

רוני אלשיך: אני חושב שזה שומר על כולנו ושומר על טוהר המשטרה.

רוני אלשיך: אחת.

רוני אלשיך: דבר שני, הנהגנו מבדקים ממוחשבים על כל הנורמות של משטרת ישראל.

רוני אלשיך: כל השאלון התעסוקתי נבחן במבדק ממוחשב שהתוצאות שלו זה ירוק, צהוב, אדום.

רוני אלשיך: אם יש לך אדום אתה הולך לתחקור, אם יש לך צהוב בולט גם הולך לתחקור, ואם לא ניתן הסבר מניח את הדעת אתה גם הולך לבדיקת פוליגרף.

רוני אלשיך: המשמעות של זה היא שכל שוטר שנכנס היום למשטרה, כל קציני המשטרה הבכירים כבר עברו את זה, כל קציני המשטרה, כבר לא הבכירים , המערכים הרגישים של המשטרה ובסוף כל השוטרים נבדקים על מנת שנדע שנשמרות הנורמות.

רוני אלשיך: המשמעות של זה היא שהשוטרים צריכים להיזהר מפני שהם הולכים להיבדק, גם אם הם טרם נבדקו ואף אחד לא רוצה לסכן את הקריירה שלו ולעשות דברים שהם מחוץ לנורמה של המשטרה, כולל הדלפות.

יואב קיש: המפכ"ל, אני מצטער שאני עוצר אותך, יש לנו לסוף הדיון כ-50 דקות, עשר דקות דיברת, יש לך עוד עשר דקות להתייחס לשאלות שעלו.

יואב קיש: הפתיחה הייתה חשובה, מכובדת, אני מבקש להתייחס.

רוני אלשיך: אני אתייחס, אבל אם אפשר עוד שני משפטים להשלים.

יואב קיש: שני משפטים, בבקשה.

אלעזר שטרן: יש לו עוד עשר דקות.

יואב קיש: אבל הוא צריך להתייחס לשאלות שעלו, זו מטרת הדיון.

רוני אלשיך: נאמר פה שהמשטרה מדליפה ואני חייב להתייחס לזה, פשוט אין לנו במה.

יואב קיש: לא, אבל דיברנו גם על הריאיון.

מיכל בירן: מאשימים אותם כל הזמן בהדלפות.

יואב קיש: אני שמח על ההקדמה שנתן המפכ"ל, אנחנו מתנהלים פה כל הדיון הזה בלוחות זמנים מוגבלים וביקשתי, לאחר ההקדמה ולאחר ששמענו את הדברים האלה, להתייחס לשאלות שעלו פה על ידי חברי הכנסת.

אלעזר שטרן: יואב, אבל זה - - -

יואב קיש: לא להפריע עכשיו, אתה לוקח עכשיו את הזמן של המפכ"ל.

אלעזר שטרן: אני רק אומר, הוא המפכ"ל, הוא לא פקיד, תן לו את הכבוד.

יואב קיש: אתה נקרא לסדר פעם שלישית, תוציאו את אלעזר שטרן החוצה, בבקשה.

יואב קיש: תודה, אלעזר שטרן החוצה.

<קריאה: אתה מתייחס אליו כמו אל פקיד.

יואב קיש: אני מתייחס בכל הכבוד למפכ"ל, אני מנהל את הדיון הקשה הזה והמורכב בכל הכבוד.

דוד אמסלם: תעשה לו ככה, חזק, 'אני יוצא'.

אלעזר שטרן: ככה אני יוצא.

יואב קיש: בסדר, בבקשה.

יואב קיש: החוצה, חבר הכנסת אלעזר שטרן, תודה.

יואב קיש: (חבר הכנסת אלעזר שטרן יוצא ממליאת הוועדה.

יואב קיש: )

רוני אלשיך: אני רק אומר, אין שום ארגון במערכת אכיפת החוק שעשה 5% ממה שאנחנו עשינו כדי להגן על טוהר החקירות במשטרת ישראל.

רוני אלשיך: אפילו לא 5%, אני מתחייב על זה.

רוני אלשיך: והאינדיקציה לכך זה כעסם של העיתונאים על המשטרה, שכתבי המשטרה יודעים אחרונים.

רוני אלשיך: יש כעס, הוא מגיע לשולחני, הוא מגיע לדוברת, כתבי המשטרה לא מקבלים את מה שמקבלים כתבים אחרים.

רוני אלשיך: לצערם, לשמחתי.

רוני אלשיך: ההערה הבאה, נאמר פה חזור ואמור, המלצות המשטרה.

רוני אלשיך: המשטרה איננה ממליצה, אבקש מכולם לשנות את המונח הזה, הוא איננו נכון.

רוני אלשיך: המשטרה מגישה סיכומי חקירה ואנחנו מקפידים על המונח הזה ומשום מה בשיח הציבורי כל הזמן חוזר 'המלצות המשטרה'.

רוני אלשיך: המשטרה איננה ממליצה, המשטרה בוחנת את התשתית הראייתית, אם ישנה תשתית ראייתית היא כותבת שהתגבשה תשתית ראייתית, זה קורה שנים.

רוני אלשיך: זה לא בזכותי.

רוני אלשיך: אלה הנחיות שמבוצעות כבר כמה שנים, נדמה לי ביוזמת השר לנדאו בזמנו, הן נשמרות ותבדקו את הנוסחים שלנו.

רוני אלשיך: זה שמישהו אחר קורא את הנוסח ומתרגם אותו אחר כך תקשורתית, 'המשטרה ממליצה'.

רוני אלשיך: אני מוחה בתוקף, זה לא נעשה ואחר כך זה כלי לנגח אותנו.

רוני אלשיך: אנא מכם, לפחות חברי הבית, תשתמשו במונחים המדויקים.

יואב קיש: תודה.

רוני אלשיך: התזמון של הסקירה, וגם זה נאמר פה, התזמון של הוצאת ההמלצות היה בתיאום מוחלט עם היועץ המשפטי לממשלה ופרקליט המדינה, לרמת הדקה, כדי לבדוק שעמדנו בכל הקריטריונים, שזה נכון ציבורית, שזה מאוזן מכל מיני סיבות שכולן מגולמות בהנחיות היועץ המשפטי לממשלה לדיווח לציבור ולסיכום חקירה.

רוני אלשיך: לא רק זה, הסיכום שהופץ עבר את עינם של הפרקליטה המלווה, של פרקליט המדינה, של היועץ המשפטי לממשלה, זה הנוהל.

רוני אלשיך: ורק לאחר שאושר מילה מילה הוא חזר לשולחננו והופץ אל התקשורת.

רוני אלשיך: אני מבקש לדייק בדברים.

רוני אלשיך: נאמרו הדברים על ידי היועץ המשפטי לממשלה, אבל כולם מתעלמים כאילו מה שאנחנו אומרים לא חשוב, מה שאומר היועץ המשפטי לא חשוב, מה שחשוב זה השיח שמאן דהו נותן או פרשנות לעניין הזה.

בצלאל סמוטריץ': הכול בפריים טיים, בשמונה, שמונה וחצי?

רוני אלשיך: לרמת הדקה סוכם.

יואב קיש: אבל לדברים שאני ביקשתי את ההתמקדות שלהם.

רוני אלשיך: בריאיון נשאלתי בין השאר על דברי עיתונאי בערוץ 10 שלא היו דבריי ולכן השבתי על מה אני אמרתי.

רוני אלשיך: אני לא אחראי על מה אומרים בתקשורת, זה אומר, השני מתייחס, השלישי מתראיין ונעשית אמיתה.

רוני אלשיך: אני יצאתי לתקשורת לפני שנה וזו הייתה תשובתי בריאיון ל'עובדה'.

רוני אלשיך: בריאיון ל'עובדה' לא הוספתי ולו מילה אחת שלא אמרתי לפני שנה, משום מה לפני שנה, אולי הסנסורים היו פחות רגישים, אמרתי אותן מילים במדויק ואמרתי, ולא ייחסתי לראש הממשלה שום דבר, אמרתי שיש גורמים, אנחנו לא מדברים על איזה גורמים וירטואליים, אנחנו מדברים על גורמים שהיו בשטח, שרחרחו סביב חוקרים שחוקרים את התיקים האלה.

ענת ברקו: תחקרו את זה?

רוני אלשיך: מבחינתי זה לא היה לגיטימי.

רוני אלשיך: הדבר החשוב ביותר באותה נקודת זמן זה היה למנוע את זה כדי לא לאפשר את ההפרעה.

רוני אלשיך: לכן יצאתי ציבורית כדי לומר שזה איננו לגיטימי מתוך גיבוי לחוקרים.

רוני אלשיך: עם כל הכבוד לחוסן שלי, של משפחתי ושל אשתי, אני לא יכול לחתום על החוסן של כל אחד מהמשפחות של החוקרים ולכן כאשר קורה משהו כזה אני צריך לאפשר שהלחץ הזה ייפסק.

רוני אלשיך: לכן יצאתי תקשורתית ולראיה, זה נפסק מיידית.

ענת ברקו: אבל חקרתם את זה?

רוני אלשיך: עכשיו לשאלה אם אנחנו חוקרים או לא.

רוני אלשיך: משטרת ישראל לא נוהגת לעדכן, לא על חקירות מתנהלות, לא על חקירות סמויות, לא על חקירות גלויות, לא על חקירות שמחכות בתור, לא על מודיעין שנבדק ולא על שום סטטוס של שום חקירה בשום נושא.

רוני אלשיך: חוסר הרלוונטיות, או בוא נאמר ככה, חוסר הלגיטימיות שלי להתייחס לשאלה הזו הוא בדיוק אותו חוסר לגיטימיות ואותו חוסר חוקיות להתייחס ישירות לחקירות ראש הממשלה.

רוני אלשיך: מפני שככל שאתם שואלים אותי האם משהו נחקר, אז אני צריך להיות עכשיו מדליף ולהגיד לכם מה נחקר, מה יש במודיעין, על מה עושים סמוי, על מה עושים גלוי, באיזה סדר, הרי כולנו יודעים - - -

יואב קיש: אז למה הבאת את זה לריאיון?

יואב קיש: זו השאלה.

יואב קיש: זו הבעיה.

ענת ברקו: אם נחקר, אבל אם זה כבר עלה.

רוני אלשיך: לא העליתי את זה בריאיון.

רויטל סויד: הוא אמר את זה לפני שנה כבר.

רוני אלשיך: רבותיי, אמרתי את זה לפני שנה כאשר היה לזה - - -

ענת ברקו: אבל זה עלה גם ב'עובדה'.

רוני אלשיך: בוודאי שזה עלה ב'עובדה'.

יואב קיש: חברת הכנסת ברקו.

רויטל סויד: הייתה התייחסות לפני שנה.

ענת ברקו: אז אני רוצה להבין אם זה נחקר.

רוני אלשיך: אפשר לשאול שאלה ביושר?

רוני אלשיך: כמה אנשים ראו את הריאיון מתחילה ועד הסוף.

יואב קיש: גם אני.

רוני אלשיך: לצערי מעט מדי ולכולם יש מה להגיד ולכולם יש מה להתייחס.

רוני אלשיך: אז אנא צפו בריאיון מהמילה הראשונה עד המילה האחרונה ולמי שתהיה שאלה - - -

בצלאל סמוטריץ': תן לי רק שאלה קטנה, בסוף בסוף ראית אתה את כל הריאיון, אתה מצטער עליו או שמח עליו?

מיקי לוי: מה אתה - - -

יואב קיש: בצלאל - - -

בצלאל סמוטריץ': עזוב, לא התכוונת, בשורה התחתונה - - -

מיקי לוי: מה זה הדבר הזה?

מיקי לוי: הוא בחקירה אצלך?

מיקי לוי: אתה לא הבוס שלו.

בצלאל סמוטריץ': אבל תמיד זה קורה, יואב.

יואב קיש: תראה מה עשית.

בצלאל סמוטריץ': גם אני טועה.

בצלאל סמוטריץ': לא - - -

יואב קיש: כל הח"כים דקה של צעקות, בבקשה, תסיימו, תגידו ונמשיך.

בצלאל סמוטריץ': קורה שטועים.

אלעזר שטרן: שאלה חוצפנית.

אלעזר שטרן: שאלה חוצפנית.

בצלאל סמוטריץ': היית עושה אותו שוב או לא?

בצלאל סמוטריץ': למה חוצפה?

בצלאל סמוטריץ': למה חצוף?

בצלאל סמוטריץ': אני היו לי תקלות, אלעזר, אני נתתי ריאיונות שהצטערתי עליהם, קורה.

רויטל סויד: המפכ"ל אומר לך שהוא צריך לצאת להגן על המשטרה אתה מעז להמשיך - - -

אלעזר שטרן: אז מה אתה שואל?

בצלאל סמוטריץ': אני חושב שמותר להודות בטעויות.

יואב קיש: עוד 30 שניות נשארו לצעקות, אפשר להמשיך.

מיקי לוי: לא, הוא לא טעה.

בצלאל סמוטריץ': מותר להודות בטעויות.

בצלאל סמוטריץ': לא, הוא טעה.

בצלאל סמוטריץ': אז אני שואל אותו מה הוא חושב.

מיקי לוי: אז אני אומר לך שהוא לא טעה, לשיטתך הוא טעה, הוא לא טעה.

בצלאל סמוטריץ': הוא הסביר שערכו אותו והיו - - - ונתנו פרומואים.

מיקי לוי: בצלאל, מה אתה מבלבל את המוח בכלל?

בצלאל סמוטריץ': בשורה התחתונה זה מה שיצא.

יואב קיש: 10 שניות לסיום הקשקשת.

בצלאל סמוטריץ': לא, הוא הסביר.

בצלאל סמוטריץ': ערכו אותי, עשו לי פרומואים.

בצלאל סמוטריץ': בשורה התחתונה.

אלעזר שטרן: גפני, תסתכל בטלוויזיה, אתה הרי רואה טלוויזיה כל הזמן.

יואב קיש: הדקה קשקשת ברשת, כמו שאומרים בצבא, נגמרה, הבא שיפריע יקבל התראה וייצא אם הוא יהיה בקריאה שלישית.

רוני אלשיך: אז לכן הצעתי, היות שלצערי הגיעו לפה כל כך הרבה אנשים לדיון על ריאיון ב'עובדה', שרובם לא ראו את הריאיון, אני מצר על כך.

רוני אלשיך: לא שהריאיון צריך להיות מעניין, אבל אם מישהו בא לדיון סביר להניח שהוא צריך להתדיין על ריאיון שהוא ראה.

יואב קיש: לא, אבל המפכ"ל, אתה אמרת, ציטוט, 'אמרתי שגורמים רבי כוח, מפני שבסוף אנחנו יודעים מי הגורמים האלה', וככל הנראה מישהו צריך לשלם להם ולכן זה מאוד הפריע לנו.

יואב קיש: לזה תתייחס.

רוני אלשיך: יפה, אז אני מתייחס.

רוני אלשיך: אני רק אומר שהיות שניתן לצפות בריאיון בדיעבד, אם יש חבר כנסת שאחרי שהוא צפה בריאיון יש לו איזה שהיא שאלה שאני יכול לענות עליה, אז אין שום בעיה.

רוני אלשיך: אמנם חברי כנסת לא פונים אליי ישירות, בדרך כלל זה צריך לעבור דרך לשכת השר, אבל אני אפגש עם כל חבר כנסת שירצה תשובות, לא תלוי בוועדה, ואענה על כל שאלה שמותר לי לענות עליה.

מיכל בירן: החברים רק - - - של מירי רגב, שלהביע דעה בלי לראות את הסרט.

יואב קיש: חברת הכנסת בירן, את מפריעה.

רוני אלשיך: לעניין הספציפי הזה.

רוני אלשיך: הרבה מאוד פעמים כדי לעצור תופעה אנחנו עושים אותה בכלים שהם לא כלים חקירתיים מידיים, אלא קודם כל כלים גלויים.

רוני אלשיך: מי שאתמול צפה בטלוויזיה, אני ראיתי את זה באיחור, מאוחר בלילה - - - יש לך במשרד, אתה לא צריך לראות את זה בבית.

משה גפני: אין לי.

רויטל סויד: אל תגלה.

רוני אלשיך: מי שצפה אתמול בטלוויזיה, אני פשוט ראיתי את זה מאוחר - - -

אמיר אוחנה: המפכ"ל, אל תהיה מלשן.

רוני אלשיך: אני כבר לא זוכר איפה זה פורסם, היה איזה שהוא פרסום על חבורה שעשו הונאות ובעצם גזלו את כספם של אזרחים באמצעות זה שנכנסו בתווך בין קנייה לבין מכירה.

רוני אלשיך: באופן בלתי מפתיע משטרת ישראל לא רק ישבה על הגדר, פיקחה, אספה ראיות ונתנה לעוד אזרחים להיעשק, היא גם פונה אל האזרח ואומרת לו 'עוד רגע גונבים אותך, עצור את התהליך כי עבריין כרגע מטפל בך'.

רוני אלשיך: האם זה מפריע לחקירה?

רוני אלשיך: התשובה היא כן, אבל האם תפקידנו להגן על האזרחים?

רוני אלשיך: גם התשובה היא כן.

רוני אלשיך: לכן תמיד מוצאים את נקודת האיזון.

רוני אלשיך: באותה נקודת זמן הדבר החשוב ביותר היה - - -

יואב קיש: לא, אבל השאלה - - -

רוני אלשיך: אני עונה עכשיו על זה.

יואב קיש: בבקשה, תן לו לענות.

רוני אלשיך: באותה נקודת זמן הדבר החשוב ביותר היה לעשות, לעצור את התהליך הזה, שהוא בעייתי והרסני ללא שום קשר לשאלה מי עומד מאחורי ומה עושים.

רוני אלשיך: אבל אם מישהו חושב שמזה שיצאתי ציבורית אז כדי לעצור המשמעות שאפשר להסיק מזה שיש חקירה, שאין חקירה, שהיא סמויה, שהיא גלויה - - -

יואב קיש: לא, לא זו השאלה.

יואב קיש: אני רוצה למקד את השאלה - - -

מיקי לוי: אבל הוא יצא עם זה לפני שנה, יואב.

יואב קיש: שנייה, אני רוצה לשאול אותך פה.

יואב קיש: האם בנקודת הזמן ההיא, שהחוקרים ואתה מבינים את הסיטואציה ואתה יוצא ציבורית לפני שנה פלוס לעצור את זה, האם המשמעות היא שלחוקרים עצמם אין איזה שהיא בעיה עם זיהום החקירה ספציפית, לגבי החוקרים.

רוני אלשיך: אז אני אגלה לך סוד.

רוני אלשיך: בכל החקירות שלנו, ולא משנה באיזה רמה של עבירות ועבריינות, גם אזרחים נורמטיביים, לעולם החוקרים צריכים להתמודד עם טענות הנחקרים ועם מניפולציות שהנחקרים עושים.

רוני אלשיך: למשל יש סיטואציה שבה אתה נחקר אז אתה פונה על זה שהפעילו עליך יותר מדי כוח ופונה למח"ש בגלל המעצר.

רוני אלשיך: מה המשמעות?

רוני אלשיך: המשמעות היא שאתה רוצה לייצר איזה שהוא מרכז כובד נגדי אל מול ה - - -

דוד אמסלם: או שהמשמעות היא אמיתית, או שיש בעיה אמיתית גם.

רוני אלשיך: ודאי, לכן הדברים נבדקים.

דוד אמסלם: אז צריך לבדוק.

רוני אלשיך: אני רוצה להסביר.

רוני אלשיך: זה לא דבר חדש, שכאשר אנחנו מתמודדים עם עבריינים יש לחצים נגדיים.

רוני אלשיך: רק לאחרונה פורסם - - -

ענת ברקו: אבל - - -

רוני אלשיך: אני בכוונה מרחיק עדות, רבותיי.

ענת ברקו: זו לא בדיוק הדוגמה.

רוני אלשיך: רק רגע אחד, אני בכוונה מרחיק עדות כדי שתבינו שהעולם הזה הוא עולם שכך עובד, זה לא צריך להפתיע אף אחד.

רוני אלשיך: כאשר מדובר, אני אתן דוגמה שהתפרסמה לאחרונה, כי אני, שוב, לא אתן דוגמאות לחקירות שמתנהלות, אבל חקירה שהתפרסמה לאחרונה, כאשר אנשים שישבו בחוץ לארץ נתנו הנחיות לעשות פה מעשי רצח.

רוני אלשיך: במסגרת זו הייתה התערבות חקירתית של משטרת ישראל והחוקרים של משטרת ישראל היו נתונים לאיומים של אותם גורמים, כולל סיכון, להבנתנו, חייהם.

רוני אלשיך: מדובר בעבריינים, לא להתבלבל, ארגוני פשיעה.

ענת ברקו: כן, אנחנו קצת מתפזרים, לא?

רוני אלשיך: ובסופו של דבר, שנייה אחת - - -

ענת ברקו: קצת התפזרנו.

יואב קיש: ענת, את כבר היית בחוץ.

ענת ברקו: חזרתי.

רוני אלשיך: האם בגלל זה אנחנו צריכים לבדוק מוטיבציה של החוקרים, שמא עכשיו יש להם נגיעות - - -

יואב קיש: לא, אבל מה אתה אומר - - -

ענת ברקו: אבל זאת חקירת ראש ממשלה, זה לא אותו דבר.

יואב קיש: אל תפריעי, חברת הכנסת ברקו, אני מנהל את הדיון, אני מחדד את השאלה.

רוני אלשיך: רבותיי, אני רוצה להבהיר פה משהו.

יואב קיש: אני רוצה שתתמקד בשאלה הזו.

יואב קיש: אני מבין מה שאתה אומר לגבי חקירות אחרות, אני מתמקד ספציפית בחקירות כלפי ראש הממשלה, באותה נקודת זמן, האם החוקרים חושבים שזה מהלך שראש הממשלה מוביל והם יודעים לנתק - - -

מיקי לוי: לא לגיטימי השאלה הזאת.

יואב קיש: אל תפריע לי.

מיקי לוי: אבל זה לא לגיטימי.

יואב קיש: זה מה שהוא אומר.

יואב קיש: אני שואל מה שהוא רוצה - - -

מיקי לוי: אני מבקש ייעוץ.

מיקי לוי: אדוני, אני מבקש ייעוץ.

מיקי לוי: אדוני, אני רוצה להבין, האם הם חוששים מזה ומפעילים שיקול דעת?

דוד אמסלם: אתה חייב להפריע כל הזמן?

מיקי לוי: מה אתה, אתה לא הבוס, אתה - - -

דוד אמסלם: כל הזמן?

מיקי לוי: אתה - - -

רויטל סויד: לא, אבל הוא מנסה להכניס לו דברים לפה.

רויטל סויד: אתה מנסה להכניס למפכ"ל דברים לפה.

יואב קיש: שנייה, אתה לא מפריע.

יואב קיש: אתה לא מפריע - - -

מיקי לוי: אבל אתה - - -

יואב קיש: אני שאלתי - - -

רויטל סויד: אתה מנסה - - -

יואב קיש: תוציאו אותה, בבקשה.

יואב קיש: תוציאו אותה החוצה.

<קריאה: אתם עושים חקירה למפכ"ל, אתה חוקר את המפכ"ל.

מיקי לוי: אני מבקש ייעוץ משפטי, זה הכול.

יואב קיש: חבר הכנסת מיקי לוי, אני אשאל את השאלות ויש לי פה יועצת ויש לה שיקול דעת, אם יש לה בעיה היא תגיד לי.

יואב קיש: היא לא צריכה אותך שתגיד לה משהו.

יואב קיש: תודה.

רוני אלשיך: התשובה, אדוני, היא מאוד פשוטה.

רוני אלשיך: אין חקירה שמתנהלת עם יותר איזונים ובלמים כמו חקירה של איש ציבור, לא משנה מיהו, לאו דווקא ראש הממשלה.

רוני אלשיך: ככל שמדובר באיש ציבור ברמה הלאומית אז זה כמובן אפילו היועץ המשפטי לממשלה.

רוני אלשיך: כלומר אין פעולת חקירה שלא שוזפים את העין שלה גם החוקרים עצמם, גם בכירי המשטרה וגם הפרקליטה המלווה, על הצוות שלה, שהיא בדרך כלל פרקליטה בכירה בחקירות כאלה, וגם פרקליט המדינה וגם היועץ המשפטי לממשלה.

רוני אלשיך: הסיטואציה שחקירה כזאת מזדהמת בגלל גחמה של מאן דהו לא קיימת.

רוני אלשיך: לא מדובר פה באיזה משהו שחוקר עושה במחשכים.

רוני אלשיך: מדובר בחקירות שמתנהלות ברגישות המקסימליסטית ובצדק רב, בגלל המשמעות הציבורית שלהן.

רוני אלשיך: זה לא שמאן דהו עושה משהו ובעוד שלושה חודשים ניפגש, החקירות האלה מלוות ברמה הדוקה.

רוני אלשיך: כך צריך.

רוני אלשיך: כל פעולת חקירה כזאת, כולם מכירים אותה, כל תוצאת פעולה חקירה כולם מכירים, הכול מתנהל בדיונים בשולחנות הגבוהים ביותר והבכירים ביותר כדי לשמור את האיזונים והבלמים.

רוני אלשיך: לכן השערות כאלה מקומן לא איתנו.

רוני אלשיך: אני אומר את דעתי.

רוני אלשיך: בסופו של דבר אני חושב שאנחנו נמצאים במערכת שעובדת בצורה מאוד מאוזנת, מגלה את כל הרגישות שבעולם וכל פעולה נבחנת בשיקול הדעת של כלל הגורמים.

רוני אלשיך: בתצורה הזאת היכולת לזהם חקירה קטנה, בתצורה הזאת היכולת להשפיע על החוקרים קטנה.

מכלוף מיקי זוהר: אבל היא קיימת.

מכלוף מיקי זוהר: אבל היא קיימת.

מכלוף מיקי זוהר: אבל היא קיימת.

רוני אלשיך: כאשר אני יצאתי ציבורית - - -

מכלוף מיקי זוהר: אבל היא קיימת.

יואב קיש: מיקי, מספיק.

רוני אלשיך: אמרתי על החוקרים קטנה, על החקירה אפס.

יואב קיש: אל תתייחס להפרעות.

רוני אלשיך: הקשב נא לי.

מכלוף מיקי זוהר: אני הקשבתי לכל מילה.

יואב קיש: אל תתייחס להפרעות, אני מבקש לא להפריע.

יואב קיש: לא להפריע, מספיק.

יואב קיש: תקשיבו, סליחה, עוד חמש דקות אנחנו ניתן סבב נוסף של ח"כים, אני מבקש להפסיק להפריע.

מכלוף מיקי זוהר: אבל הוא אומר - - -

יואב קיש: מיקי, זה מפריע.

יואב קיש: אי אפשר להתפרץ.

יואב קיש: אני בא לאופוזיציה, אומר להם לא להפריע, אז גם אתה, עם כל הכבוד.

יואב קיש: בבקשה.

רוני אלשיך: ולכן אומר כך, היכולת להשפיע על החקירה אפס, היכולת להשפיע על חוקר נמוכה, הוא נמצא בתוך מערכת איזונים, הוא לא נמצא בתוך חלל ריק.

רוני אלשיך: הסיבה שאני יצאתי ציבורית לפני שנה זה כי זה סביב המשפחה.

רוני אלשיך: יכולים להכפיש את המפכ"ל ולכתוב כל מיני דברים, שהוא בשמאל הקיצוני, ממומן על ידי הקרן החדשה לישראל, אשתי התקשרה שאלה איפה הכסף, אולי נתחלק חצי חצי.

רוני אלשיך: זה לא משפיע עליי, זה לא מטריד אותי, זה גם לא מטריד את בכירי החוקרים, אנשים בסך הכול נמצאים בתוך הזירה הזו, מבינים שהם עוסקים בעצבים החשופים של החברה הישראלית ולא מתרגשים.

רוני אלשיך: כאשר זה מסתובב סביב הבית שלהם חשבתי שזה לא נכון לאפשר את זה וחשבתי שמה שצריך לעשות זה לצאת ציבורית ולתת להם גיבוי.

ענת ברקו: ולחקור.

ענת ברקו: ולחקור את זה.

יואב קיש: תודה.

רוני אלשיך: שנייה אחת רגע.

יואב קיש: בנושא הזה סיימנו, אלא אם כן אתה רוצה מילת סיכום לנושא הזה ולסכם.

רוני אלשיך: העובדה שיצאתי ציבורית - - -

ענת ברקו: אבל דיברת על רבי כוח, אז אולי צריך לחקור את זה.

יואב קיש: חברת הכנסת ברקו.

יואב קיש: אל תתייחס לדברים, בבקשה, תמשיך.

דוד אמסלם: ממומנים.

רוני אלשיך: העובדה שיצאתי ציבורית לא מעידה כהוא זה מה מצב החקירה, אם יש חקירה, מה הסטטוס שלה.

ענת ברקו: אוקיי, אולי יש חקירה.

רוני אלשיך: בדיוק כמו שאני לא אתייחס לחקירה כזאת אני לא אתייחס לזאת.

יואב קיש: תודה.

יואב קיש: אני רוצה להקריא קטע שגם הוא מאוד חשוב שאני מבקש שתתייחס אליו.

דוד אמסלם: רק שנייה, אני יכול לשאול שאלה קצרה, ברשותך.

דוד אמסלם: רק שאלה, מה שהמפכ"ל אומר, בגדול, שגם אם יש לכאורה לחוקר בכל רמה שהיא הרגשה שמישהו תופר לו תיק, שזה שהוא חוקר אותו תופר לו תיק, לא אמר עליו 'אתה ממומן', אז אתה אומר 'הכול בסדר, הוא מספיק חסין, יש מערכת, הכול טוב, אפשר להמשיך קדימה, הכול בסדר'.

דוד אמסלם: זאת אומרת אין השפעות?

דוד אמסלם: הרי אמרתי, ריטמן טען שצ' התלוננה בגלל שסביבת ראש הממשלה שלחה.

ענת ברקו: הטרדה מינית.

דוד אמסלם: הרי ממה נפשך?

דוד אמסלם: אם זה לא נכון צריך לתבוע את העיתון.

<קריאה: אני ראיתי שריטמן טוען את זה.

<קריאה: אני ראיתי בתחקיר של ריטמן שהוא טוען את זה, אדוני המפכ"ל.

יואב קיש: לא, לא, לא, סליחה, אתה תצא החוצה.

יואב קיש: בפעם הבאה אתה יוצא החוצה, לא להוציא מילה.

דוד אמסלם: אז לכן אני רואה את זה כחמור.

דוד אמסלם: ראש החקירה טוען.

דוד אמסלם: לפחות מה שקראנו.

מיקי לוי: הוא לא טען.

דוד אמסלם: בוודאי לא טען.

דוד אמסלם: אם זה לא נכון אז אתם צריכים לתבוע את העיתון בגלל שהוא פגע במשטרת ישראל.

מיקי לוי: מה אכפת לך?

מיקי לוי: אם הוא לא רוצה לתבוע את העיתון?

יואב קיש: דודי, תודה.

יואב קיש: אני מבקש מהמפכ"ל, אני מקריא קטע, אני מבקש התייחסות שלך, כי זה כולל גם את הנושא של ההדלפה.

יואב קיש: 'אילנה דיין: אתה מבטיח לנו הפתעה או שנלמד דברים שלא ידענו?

יואב קיש: שסוף סוף תשלימו את החקירות בענייני ראש הממשלה ואפילו להביא אותו לתת עדות בפרשת הצוללות אתה לא מצליח?

יואב קיש: המפכ"ל: למה את חושבת שאני לא מצליח?

יואב קיש: אילנה דיין: כי אנחנו ישבנו לפני חודש, אמרת לי מול המצלמה הזאת, אמרת לי שראש הממשלה צריך לבוא לתת עדות, יוזמן לתת עדות בפרשת הצוללת.

יואב קיש: רוני אלשיך: בוודאי, רק כמו שאת מבינה יש שיקולים מתי נכון לעשות מה'.

יואב קיש: אני מבקש את התייחסותך לזה.

יואב קיש: כי זה מרכז את הטענה כלפי ההדלפה בעניין הזה.

יואב קיש: בבקשה.

רוני אלשיך: זו הזדמנות אדירה בשבילי.

יואב קיש: דרך אגב, זו המטרה, שתוכל לתת את התשובות.

רוני אלשיך: מצוין.

רוני אלשיך: הזדמנות אדירה בשבילי.

רוני אלשיך: ראיתי איזה מניפולציה נעשתה, נעשו בדברים האלה, שאגב, הובאו בצורה מדויקת בריאיון.

רוני אלשיך: למען הסר ספק, הריאיון לא עשה מניפולציה לדבריי, אבל אני מצר על דברים שלא נכנסו, שרואיינתי עליהם ולא נכנסו, אבל לא עשה מניפולציה בדבריי, הביא את הדברים בצורה נכונה ומדויקת.

רוני אלשיך: אני מקווה שלא הובנתי לא נכון בעניין הזה, אז אני מחדד את זה.

רוני אלשיך: גם כאן נאמרו הדברים בצורה מדויקת ואסביר אותם.

רוני אלשיך: נאמר לפחות חודשיים-שלושה לפני זה, נדמה לי שזה פשוט, זה לא קשור, זו פרשנות משפטית מחייבת.

רוני אלשיך: לא יכול להיות מצב בתיק כמו תיק הצוללות שלא תישמע הגרסה של כל המעורבים.

רוני אלשיך: המעורבים, הכוונה היא מעורבים בהחלטות על עסקה של צוללות.

רוני אלשיך: ולכן כאשר נשאלנו כבר לפני חודשיים, כבר לפני שלושה, האם ראש הממשלה ייתן עדות, אמרנו 'בוודאי שייתן עדות', מה, אתם מעלים בדעתכם שלא יישאל ראש הממשלה מה גרסתו בסיטואציה הזאת?

רוני אלשיך: ייתן עדות זה לא אומר נחקר תחת אזהרה, זה לא אומר שהוא חשוד, זה אומר שהוא ייתן עדות.

רוני אלשיך: על גבי זה עוד נעשו מניפולציות בכותרות של העיתונים, שהמשטרה מבקשת הוא ימסור עדות והיועץ המשפטי גורר רגליים ועוד קשקושים כאלה ואחרים.

רוני אלשיך: אין להם שחר.

רוני אלשיך: התזמון נקבע על פי טובת החקירה, טובת החקירה מוכרת לחוקרים, נוצרת דרך התכנון החקירתי, מאושרת על ידי היועץ המשפטי לממשלה ומתבצעת כאשר משהו נכון.

רוני אלשיך: אז לכן ברור לחלוטין שלא יכולה להיגמר חקירה כאשר כל האנשים שמעורבים בקבלת החלטות כאלה ואחרות לא ימסרו את גרסתם.

רוני אלשיך: גרסתם זה לא חשדות.

דוד אמסלם: אתה אומר שהשאלה עצמה היא דבילית, זה חייב להיות, אין מצב.

רוני אלשיך: סליחה, קודם כל אין דבילי.

דוד אמסלם: לא, אתה אומר שהשאלה - - -

יואב קיש: דודי, לא נתחיל דיאלוג.

רוני אלשיך: אין דבילי, לא כולם מומחים לכל נושא, לא כולם מבינים - - -

מיקי לוי: אסור לשאול על חקירות.

רוני אלשיך: למרות שכולנו מרגישים שאנחנו יודעים הכול אני מציע לכולם לאמץ את הסיסמה שנקודת המפנה נשענת על מה שלמדת אחרי שאתה יודע הכול.

רוני אלשיך: אז מי שחושב שהוא יודע הכול, אז יכול להיות שהוא חושב שאחרים דבילים, אני חושב שלגיטימי לגמרי שאנשים שלא מצויים במשפט, בחקירות, במאטריה הזאת, בוודאי לא בנבכי חקירה, ישאלו שאלות שהן שאלות תם, שלא בהכרח מעידות על הבנתם בתחום או ידיעתם את הפרטים.

יואב קיש: טוב.

רוני אלשיך: ולכן השאלה היא שאלה לגיטימית, התשובה היא גם תשובה לגיטימית.

רוני אלשיך: לא ייתכן שמשטרת ישראל לא תגבה גרסה מכל המעורבים, לא אמרנו את זה פה, אמרנו את זה הרבה לפני זה ולכולם היה ברור שראש הממשלה ייתן גרסה בעניין הזה.

רוני אלשיך: אף אחד עוד לא האשים את ראש הממשלה, איש לא החשיד אותו בתיק 3000.

בצלאל סמוטריץ': למה התיק נקרא 3000?

בצלאל סמוטריץ': הרי 1000 זה ראש הממשלה, 2000 זה ראש הממשלה, 4000 - - - לפי מה אתם קובעים את זה?

מיקי לוי: מה - - - תיק יפה הנפש, לא 3000.

מיקי לוי: מה אכפת לך?

יואב קיש: תודה, נא לסיים.

יואב קיש: אני רוצה עוד סבב ח"כים.

בצלאל סמוטריץ': לא, האם זה בא כסדרה.

יואב קיש: חברים, יש לנו עוד שלושה חברי ועדה שלא דיברו, אני אתן להם עדיפות ואז ממשיכים עם סדר הח"כים.

מיקי לוי: אני במקום גרמן.

יואב קיש: ראית אותה פה?

יואב קיש: היא צריכה להיות פה ולהגיד שהיא מוותרת.

מיקי לוי: היא מוותרת, מה, אתה רוצה שאני אביא תצהיר?

יואב קיש: יעקב אשר, בבקשה.

יואב קיש: אחרי זה חברת הכנסת פארן ואחרי זה נאוה בוקר, בבקשה וטלב אחרון.

מיקי לוי: רגע, אדוני, בהצבעות, יואב, אתה מקבל את זה.

פנינה תמנו: חבר הכנסת קיש - - -

יואב קיש: אני לא ראיתי את גרמן פה בדיון.

מיקי לוי: אבל אני במקומה.

יואב קיש: תביא אותה לפה שהיא תגיד שאתה במקומה.

מיקי לוי: נו באמת, יואב, זה לא בסדר.

פנינה תמנו: חבר הכנסת קיש - - -

מיקי לוי: אני מבקש ייעוץ משפטי.

אלעזר שטרן: ממתי זה, מיקי?

אלעזר שטרן: יואב, אין דבר כזה.

יואב קיש: שניהם לא חברים, דיבר אלעזר שטרן כנציג 'יש עתיד', הוא נתן לו - - -

מיקי לוי: ואני במקום גרמן.

יואב קיש: בסדר, אבל כשנגיע אחרי חברי הוועדה.

פנינה תמנו: אדוני היושב ראש, אבל אתה מדלג על - - -

יואב קיש: כן, אני נותן עדיפות לחברי הוועדה.

יואב קיש: חבר הכנסת יעקב אשר, בבקשה.

תודה רבה, אדוני.

אדוני המפכ"ל, קודם כל באמת צריך לבוא ולומר שאנחנו נותנים חשיבות גדולה מאוד לעשיית המשטרה בכל התחומים.

אנחנו נמצאים כאן בוועדה הזו, מלווים את המשטרה הרבה מאוד בתחומים רבים מאוד.

אני באופן אישי גם בוועדות אחרות, בוועדת הכלכלה לגבי נושא של בטיחות בדרכים וכו' וודאי שיש דבר אחד שכולם מסכימים עליו, שחייב להיות אמון ציבורי מורגש, מורגש.

אומר לך את זה אדם שהיה ממלא מקום ראש עיר וראש עיר בעירייה שהרבה שנים לא הייתה מערכת אמון טובה בין המרחב ובנינו את זה בצורה נכונה, כי זה א'-ב' בסופו של דבר כדי לקבל את המהות ושתהיה את הזרימה הנכונה בכל הנושא של משטרה, חוק וסדר.

רק לפני שבוע-שבועיים, בישיבה ארוכה מאוד, הצגת תכנית של מערכת אמו"ן.

אני לוקח את המילה הזו 'אמון', כי זה באמת חלק מהדבר שצריך לקרות.

אבל בוא נעשה רגע מבחן בוזגלו לאדם שלא קוראים לו בוזגלו, שהוא מכהן בתפקיד ולא משנה כרגע מי, כמובן שזה רק תפקידים שהם מאוד מעוררי רעש ציבורי.

מיקי, לא מוצא חן בעיניך מה שאני אומר, לפחות תיתן לי.

מיקי לוי: אפילו לא הוצאתי מילה.

בדיוק, לא הוצאת מילה.

יש פסוק - - -

יואב קיש: האמת היא שהוא לא הפריע.

יואב קיש: יעקב, יש לך דקה לסיים.

מיקי לוי: תגיד לי, מה, אתה הזוי?

קודם כל אני לא הזוי.

מי שנראה יותר הזוי זה אתה בהתנהגות שלך.

לא בישיבה הזאת, אגב.

כשאתה עושה פרצופים כאלה זה לא חברי ולא מכובד.

מיקי לוי: מה, אתה אחראי על הפרצופים שלי?

לא.

לא.

אתה אחראי להם.

יואב קיש: יעקב אשר, אתה מפסיד את הזמן שלך בדיון.

יואב קיש: בבקשה.

אני לא מפסיד, אתם מפסידים.

יואב קיש: גם אנחנו.

מבחן הבוזגלו של נבחרי ציבור צריך להיות - - - הרי כולנו היינו עדים, אם היה מדובר כרגע באדם אחר שעשה עבירה כזו או אחרת, לא הייתה תכנית 'עובדה' על זה, לא היה את אותו ערב משדר - - -

רויטל סויד: אבל גם לא היו התקפות נגד המשטרה.

יואב קיש: את נקראת לסדר פעם ראשונה, חברת הכנסת סויד.

רויטל סויד: אבל גם לא היו את אותן התקפות נגד המשטרה.

רויטל סויד: כל ההליך הזה הוא מזוהם.

רויטל סויד: הדיון הזה מזהם.

יואב קיש: חברת הכנסת, את נקראת לסדר פעם שנייה.

אתם יודעים, אתם פשוט לא הגונים, את לא יודעת מה אני הולך להגיד.

יואב קיש: אל תתייחס אליה, בבקשה.

את לא יודעת אפילו, תני לי לדבר, מה זה הדבר הזה?

יואב קיש: אל תתייחס אליה.

אתם המתורבתים, נכון?

אנחנו הלא מתורבתים.

עם כל הכבוד.

יואב קיש: יעקב אשר, יש לך חצי דקה לסיים את דבריך.

איזה חצי דקה, אני אפילו עוד לא התחלתי לדבר.

יואב קיש: אין לך ברירה, אתה מושך כבר חמש דקות.

יואב קיש: לצערי, בגלל כל מיני פניות לחברי כנסת.

דוד אמסלם: אנחנו עושים משפט שדה.

דוד אמסלם: אנחנו עושים משפט?

דוד אמסלם: אתם הצדיקים.

יואב קיש: חבר הכנסת דודי אמסלם, לא להפריע.

יואב קיש: בבקשה.

יואב קיש: היא בקריאה שנייה, אם היא תפריע עוד פעם היא יוצאת והיא לא חוזרת יותר.

ודאי שאם היו הדברים באנשים פחות מפורסמים לא הייתה תכנית 'עובדה', המפכ"ל גם לא היה מבזבז שעה על תכנית עובדה.

אדוני היושב ראש, אתה לא רוצה שאני אדבר?

יואב קיש: דבר, בבקשה.

לא, אם אתה לא רוצה אז תגיד, אין לי בעיה.

יואב קיש: לא, בבקשה, דבר.

ודאי שלא הייתה תכנית 'עובדה', ודאי שלא היה מה שאנחנו עדים לו, ואני לא מאשים בזה את המשטרה, אבל מישהו צריך לטפל בעניין הזה.

ההרגשה שלנו בשבוע שעבר הייתה כמו משדר של מוצאי בחירות, היה חסר רק את חיים יבין להתחיל את המשדר עם המילה 'מהפך'.

עם אווירה כזאת, עם תופים ומחולות, שאני יודע שלא הכול קשור אליכם, אבל חייב להיות דבר אחד, היו פה נושאים שדנו בהם בחודשים האחרונים, חייבים למצוא איזה שהוא נוהל איך הודפים את כל הטררם מסביב שהופך את החקירה הזאת לאי שוויונית לבוזגלו שבמקרה הוא לא הבוזגלו הרגיל.

הוא הבוזגלו שבמקרה נושא תפקיד.

הוא צריך להתמודד עם דברים.

ואני לא מדבר כרגע על איש מסוים, כי זה לא רק ראש הממשלה, זה גם הדרגים האחרים מפורסמים.

יש פה דבר שצריך לתת עליו את הדעת.

לא יכול להיות שזה קורה כך.

אז אני לא יודע אם זה חוק צרפתי או חוק יפני או משהו אחר, צריך למצוא את הדרך.

יואב קיש: תודה, נקודה חשובה.

אדוני היושב ראש, תן לי סיכום הדברים שלי.

צריך למצוא את הדרך שלא יהיה חוסר שוויוניות, בגלל שכשהיום מתנהלת החקירה בצורה הזאת יש פה אתגור, מי ייצא צודק בסוף, מי לא ייצא צודק בסוף.

צריך למצוא דרך, נוהל, חקיקה, אולי אתם תזמו את זה אפילו.

אני משוכנע שאף אחד לא מחפש את זה, מי שהוא איש מקצוע, אבל ככה זה לא יכול להתנהל.

ככה זו שפיטה של הרחוב, כל מהדורות החדשות, כל התכניות, כל הריאליטי מסביב, זה לא שוויוניות.

אין מבחן בוזגלו לנבחרי ציבור.

יואב קיש: תודה רבה.

יואב קיש: אני מקריא את סדר הדוברים.

יואב קיש: כמו שאמרתי מלכתחילה, לא הרבה יכולים היו לדבר, עשיתי פה איזון קואליציה-אופוזיציה, דובר אחרי דובר ואנחנו - - -

פנינה תמנו: אנחנו מבקשים שתאפשר גם למי שלא חבר ועדה.

יואב קיש: אני אעשה ככה, סדר הדוברים, וכל אחד מהדוברים האלה יכול לוותר ולתת את זכותו למישהו אחר, עד 11:30.

יואב קיש: חברת הכנסת פארן הבאה בתור.

מיקי לוי: חברת הכנסת גרמן נכנסה לוותר על - - -

יואב קיש: בסדר, חכה רגע, מיקי.

יואב קיש: חברת הכנסת פארן, חברת הכנסת נאוה בוקר, חבר הכנסת טלב אבו עראר - - - את יכולה לוותר לאחד האחרים.

יואב קיש: חבר הכנסת מוטי יוגב וחבר הכנסת מיקי לוי, שעכשיו הצטרף.

יואב קיש: זה אחרון הדוברים ואז אנחנו נשמע התייחסות סופית של המפכ"ל ונסכם.

פנינה תמנו: חבר הכנסת קיש, אני מבקשת - - -

יואב קיש: אני עשיתי סדר.

יואב קיש: מי שלא מוצא חן בעיניו יכול לצאת עכשיו.

יואב קיש: אם נספיק ולא תפריעו יש לנו זמן, אבל אל תבזבזו.

פנינה תמנו: תיתן גם לחברי כנסת שלא בוועדה.

יואב קיש: אני רוצה להגיד עוד מילה.

יואב קיש: יש לנו את עורך הדין יצחק פישלר, שהגיש תלונה במח"ש כנגד המפכ"ל.

יואב קיש: אנחנו לא ניתן לו לדבר בדיון הזה, למרות שהוא הוזמן.

מכלוף מיקי זוהר: למה?

מכלוף מיקי זוהר: תן לו.

יואב קיש: לא, הוא לא ידבר.

יואב קיש: יש לי גם ח"כים שלא דיברו ולכן הוא לא ידבר בדיון הזה.

יוסי יונה: אבל אני הייתי מהתחלה פה.

מרדכי יוגב: יונה, היינו פה לפני ההתחלה.

יואב קיש: חברת הכנסת פארן, הזמן שלך מתחיל.

יואב קיש: פנחס פישלר, סליחה.

יעל כהן-פארן: אני מעבירה את זכות הדיבור שלי לחברת הכנסת לבני.

יואב קיש: חברת הכנסת לבני, קיבלת את זכות הדיבור, בבקשה.

ציפי לבני: במקום קואליציה ואופוזיציה, הכנסת הזאת הייתה צריכה להיות בצד אחד, בצד שלטון החוק ומשטרת ישראל.

ציפי לבני: למעט אלה, או שהם מושחתים בעצמם, או שהם רוצים להגן על מושחתים או אלה שמבחינתם ארץ ישראל שווה מבחינתם גם שלטון מושחת.

ציפי לבני: שיא הצביעות זאת האמירה שהדיון הזה לא נועד לפגוע במשטרה.

ציפי לבני: לא מדובר כאן בביקורת והדיון כאן לא עוסק בריאיון, הוא נועד להזכיר למשטרה שיש כאן כאלה שלא מרוצים ממה שהיא עושה ושייזהרו לעצמם.

ציפי לבני: את האמת על מטרת הדיון אומר ראש הממשלה בעצמו, אומר את זה חבר הכנסת אמסלם, אומר את זה חבר הכנסת מיקי זוהר, שעוד טרח להשוות את זה בהשוואה מזוויעה לרצח רבין.

ציפי לבני: כל אלה שפוגעים בצורה שיטתית בלגיטימיות של משטרת ישראל, ששמים עליהם תוויות, שמנסים למשוך את השטיח מתחת רגליהם, כל אלה בעצם עושים את זה בצורה מסודרת ומובנית, כדי לפגוע בלגיטימיות של המשטרה בתוך הריסת מוסדות הדמוקרטיה שעליהם נמצאת מדינת ישראל.

ציפי לבני: וכל זה נעשה תוך גלגול עיניים לשמים.

ציפי לבני: הריאיון של המפכ"ל הוא לא הסיבה לדיון פה, ודרך אגב, אני ראיתי אותו וגם לא אהבתי אותו, אבל מה שיש כאן זה לא ביקורת על ריאיון, זה ניסיון להלך אימים, והבשורה הטובה, כפי שאין לי ספק שהדיון כאן נועד להלך אימים על משטרת ישראל, כך אין לי ספק שאי אפשר להלך אימים על משטרת ישראל, בטח לא בדיון המגוחך הזה שנעשה כאן.

ציפי לבני: אני, אדוני המפכ"ל, לא באתי לשאול אותך אף שאלה.

ציפי לבני: באתי לומר לך, בשם רבים וטובים וגם אני מייצגת כאן את הציבור בישראל, לא פחות מאחרים שדיברו על אי אמון של הציבור במשטרה, יש לנו אמון במשטרה, אנחנו גאים במה שהמשטרה עושה למען אזרחי ישראל כולם, כולל ניקוי השחיתות השלטונית שנעשית למען אזרחי ישראל כולם.

ציפי לבני: כל זה אני אומרת תוך ידיעה שגם אם אני לא אגיד את זה כך תפעלו.

ציפי לבני: אני יודעת שאתם פועלים ללא מורא וללא משוא פנים.

ציפי לבני: אני חזרתי עכשיו מחו"ל, מכנס הביטחון במינכן, ואז נשאלתי על ידי כל מיני גורמים זרים וטלוויזיות זרות איך אני מרגישה כשראש הממשלה בישראל תחת ענן החשדות האלה ותחת החקירות ואמרתי תשובה אחת, אני גאה להיות אזרחית במדינה שבה אין אדם מעל החוק ויש פה משטרה חזקה.

ציפי לבני: כדאי שכך נרגיש כולנו.

יואב קיש: תודה רבה, חברת הכנסת לבני.

יואב קיש: כפי ששמעתם, לא הפריעו לה, התנגדתי לכל מילה שהיא אמרה בתחילת דבריה.

יואב קיש: אף אחד לא מנסה להלך פה אימים על משטרת ישראל, אני לא מאמין שיש פה חבר כנסת אחד שחושב ככה - - -

דב חנין: חצי מזמן הדיון - - -

<קריאה: יש הרבה שחושבים ככה.

יואב קיש: תראו איזה הבדל.

יואב קיש: דיברה חברת הכנסת לבני אף אחד לא הפריע לה - - -

דב חנין: אתה לא מפסיק לדבר.

דב חנין: אתה מנהל דיון או שאתה נואם?

יואב קיש: אני מוציא מילה, מיד דב חנין מתנפח.

יואב קיש: דב, זה לא מתאים.

דב חנין: יואב, פעם ראשונה ש - - - מהתחלת הדיון אתה נואם.

יואב קיש: דב, אתה כבר בקריאה ראשונה.

דב חנין: מתחילת הדיון אתה נואם.

יואב קיש: חברת הכנסת יעל כהן-פארן, בבקשה.

יואב קיש: אה, נתת לציפי, נכון.

יואב קיש: חברת הכנסת נאוה בוקר, נתת לאמיר אוחנה, אני מבקש דקה ודקה.

אמיר אוחנה: לא, כולם דיברו - - - יש לי שתי שאלות.

ענת ברקו: גם אני רוצה.

יואב קיש: שתי שאלות בקצרה.

יואב קיש: אם זה יהיה קצר אני אתן לברקו משפט.

אמיר אוחנה: קודם כל תודה לך, אדוני היושב ראש.

פנינה תמנו: אבל יש פה אנשים שדיברו כבר.

יואב קיש: תפסיקו, זה ייגמר.

יואב קיש: נוכל לדבר יותר אם אתם לא תפריעו.

יואב קיש: אמיר אוחנה, בבקשה.

אמיר אוחנה: תודה לך, אדוני היושב ראש, ושלום לך, המפכ"ל.

אמיר אוחנה: חשוב מאוד שבאת, למרות קמפיין 'להציל את רוני' שראיתי שמתנהל פה משל יושבות פה חיות טרף ולא נבחרי ציבור שרוצים משטרה טובה, משטרה טהורה, משטרה נקייה והדרך הנקייה להשיג את זה היא על ידי ביקורת, על ידי שאילת שאלות ובתקווה גם לקבל תשובות.

אמיר אוחנה: אדוני, אתה נכנסת לתפקידך בנסיבות לא פשוטות, שבעה ניצבים ותתי ניצבים שנאלצו לפרוש בנסיבות לא נעימות למשטרה ואתה הגעת כמועמד חיצוני.

אמיר אוחנה: אתה הכרזת בסמוך לכניסתך לתפקיד, כך צוטטת בכל אופן בשיחה עם קצינים, שאתה תעשה סוף ליחסי התן וקח בין המשטרה לתקשורת, במילים אחרות להדלפות.

אמיר אוחנה: אני חושב שיהיה הוגן להגדיר את השנה הראשונה לכהונתך, או בערך את השנה הראשונה, כשנה שהיית נתון לביקורת קשה מצד התקשורת, חיצים מכל עבר, ולא בצדק, בעיניי.

אמיר אוחנה: אבל ממש הלעיגו והגחיכו אותך ואני חושב, אדוני, שוב, שלא בצדק.

אמיר אוחנה: אבל כמו באיזה מטה קסמים, חלה תפנית ומגורם שהתקשורת כל כך אהבה לקלס ולהיכנס בו, במילים אחרות, הפכת לדמות חיובית שמקבלת סקירה אוהדת בפריים טיים במגוון של כלי תקשורת וזה מתרחש בד בבד עם לא הדלפות, עם שיטפון של מידע שמגיע מחדרי החקירות בחקירת ראש הממשלה.

אמיר אוחנה: אני מקבל את מה שאתה אומר שיכול להיות שמתוך 80 נחקרים שיש בתיק לא בהכרח כל המידע הזה מגיע לתקשורת מהמשטרה.

אמיר אוחנה: אגב, יש פה גם גורם נוסף, יש את הפרקליטות המלווה ואנחנו ראינו כבר מקרים בעבר, כולל מחקירות ראש ממשלה, לא ראש הממשלה הזה, של פרקליטה מלווה שהדליפה לתקשורת, עיין ערך ליאורה גלט ברקוביץ, אז יש גורמים נוספים, אבל אתה יכול לתאר לעצמך, אדוני, שהציבור שואל את עצמו מה התפנית הזו שחלה, שמצד אחד פתאום המפכ"ל נאהד על ידי התקשורת ומצד שני אנחנו רואים שיטפון של אינפורמציה מחדרי חקירות.

מיקי לוי: הוא מאשים את המפכ"ל, זה חמור.

אמיר אוחנה: אז השאלה שלי אליך - - -

מיקי לוי: אדוני, הוא מאשים את המפכ"ל, זה חמור.

יואב קיש: אתה צריך לדבר, אתה רוצה לצאת?

יעל כהן-פארן: זה חמור מאוד.

יעל כהן-פארן: אתם שכחתם - - -

מיקי לוי: לא, אבל זה המפכ"ל, אדוני.

מיקי לוי: אדוני, תגן על המפכ"ל.

יואב קיש: הוא אומר את דבריו ואני אשמור על זכותו לדבר ויהיה למפכ"ל זמן להגיב.

אמיר אוחנה: השאלה שלי, אדוני, האם עמדת במטרה שהגדרת לעצמך, לחסל את יחסי התן וקח בין המשטרה לתקשורת.

אמיר אוחנה: והשאלה השנייה, אדוני, איך אפשר לצפות, לא מאיתנו, אבל מהציבור, איך אפשר לצפות להאמין שחקירה שהתנהלה תחת האמונה של ראשיה, של הקצינים שניהלו אותה שהנחקר או מי מטעמו שלחו חוקרים פרטיים אליהם ואל בני משפחותיהם כולל על פי אחת הגרסאות - - -

רוני אלשיך: עניתי על השאלה.

יואב קיש: לזה הוא התייחס.

יעל כהן-פארן: אתה לא היית פה כשהוא דיבר?

אמיר אוחנה: רגע, רגע.

אמיר אוחנה: אני לא השתכנעתי.

אמיר אוחנה: כולל על פי אחת הגרסאות, מישהי שתתלונן תלונת שווא בגין הטרדות מיניות נגד אחד הקצינים.

אמיר אוחנה: איך הציבור אמור להאמין שתחת התחושה הזו חקירה מתנהלת ותוצאותיה לא יזדהמו תחת העננה הזאת.

אמיר אוחנה: אני מודה שלא שכנעת בהסבר שלך בריאיון, וצפיתי בריאיון, מדוע הנושא הזה לא נחקר במהירות.

אמיר אוחנה: אתה העלית את זה לפני שנה, היה זמן ליחידה הכל כך מוצלחת הזאת לחקור, לבדוק ולחשוף את הדבר הזה בפני הציבור.

יואב קיש: הוא התייחס.

אמיר אוחנה: לא להגיד 'אני לא אגיד אם זה בחקירה או לא בחקירה', עבר מספיק זמן, אדוני.

יואב קיש: תודה, חבר הכנסת אמיר אוחנה.

יואב קיש: אנחנו עוברים לחבר הכנסת טלב אבו עראר.

ענת ברקו: רגע, אמרת שתיתן לי דקה.

יואב קיש: אז אחרי טלב.

טלב אבו עראר: תודה, מכובדי היושב ראש, מכובדי המפכ"ל.

טלב אבו עראר: אין איש מעל החוק, כולל ביבי נתניהו, ואני חושב לנכון לאפשר למשטרה - - -

ענת ברקו: אתה ביגמיסט ואתה מעל החוק.

טלב אבו עראר: אל תפריעי לי.

ענת ברקו: אתה חבר כנסת ואתה ביגמיסט.

יואב קיש: חברת הכנסת ברקו, את נקראת לסדר פעם ראשונה.

ענת ברקו: אתה יושב פה ואתה מעל החוק.

ענת ברקו: ביגמיסט שכמוך.

יואב קיש: חברת הכנסת ברקו, את נקראת לסדר פעם שנייה.

ענת ברקו: החוצפן הזה.

ענת ברקו: אין איש מעל החוק.

ענת ברקו: הוא ביגמיסט והוא יושב - - -

יואב קיש: ברקו, את תפסיקי עכשיו.

ענת ברקו: ביגמיסט.

יואב קיש: ברקו, את בקריאה שנייה.

יואב קיש: את תצאי החוצה ולא תדברי.

ענת ברקו: יש לו מה להגיד.

ענת ברקו: איזה היתממות.

יואב קיש: חברת הכנסת ברקו, עוד מילה אחת ולא מדברת.

ענת ברקו: חוצפן.

<קריאה: התבלבלת, הוא לא המפכ"ל.

ענת ברקו: הוא ביגמיסט.

ענת ברקו: אני את המפכ"ל לא תוקפת.

יואב קיש: חברת הכנסת ברקו, את נקראת לסדר פעם שלישית.

יואב קיש: תוציאו אותה.

ענת ברקו: אדוני, אני שייכת לכוחות הביטחון, אל תלמד אותי שום דבר, הבנת?

ענת ברקו: אל תיתן לי שיעור.

יואב קיש: חברת הכנסת ברקו, לצערי את צריכה לצאת.

ענת ברקו: אבל כשביגמיסט מדבר על קיום החוק ויושב בכנסת ישראל ואף אחד לא אומר לו כלום, זאת החוצפה.

יואב קיש: נא להוציא את חברת הכנסת ברקו.

ענת ברקו: זאת החוצפה, ביגמיסט שכמותך.

טלב אבו עראר: - - - לא מתייחס אלייך, צאי צאי צאי.

ענת ברקו: ביגמיסט שכמותך.

ענת ברקו: סוחר בנשים.

טלב אבו עראר: צאי החוצה.

טלב אבו עראר: החוצה.

ענת ברקו: חוצפן.

טלב אבו עראר: רמה נמוכה, אני לא מתייחס אלייך בכלל.

ענת ברקו: יש לו מה להגיד.

ענת ברקו: ביגמיסט.

ענת ברקו: סוחר בנשים.

ענת ברקו: בושה.

ענת ברקו: (חברת הכנסת ענת ברקו יוצאת ממליאת הוועדה.

ענת ברקו: )

יואב קיש: חבר הכנסת טלב אבו עראר, בבקשה.

טלב אבו עראר: ולכן, מכובדי, אין איש מעל החוק, כולל ביבי נתניהו.

טלב אבו עראר: אני חושב לנכון לאפשר למשטרה לעשות את עבודתה והיא עושה את העבודה, במיוחד בתקופה הזו, איך שצריך.

טלב אבו עראר: לכן, מכובדי, אם אתם חושבים לנכון, באמת חושבים אמת, שהמדינה הזו היא מדינת חוק אל תהפכו אותה למדינת צחוק.

טלב אבו עראר: תחליטו, או שהיא מדינת חוק או מדינת צחוק.

טלב אבו עראר: למה כל הקואליציה, כולל הליכוד, לא יודע, עכשיו המשטרה בעיניה כאילו - - - למה?

טלב אבו עראר: למרות שאני חולק על המשטרה בהרבה דברים, במה שקשור למגזר הערבי, אבל לפחות היא מנהלת את העניין בצורה הכי מקצועית.

טלב אבו עראר: לאפשר לה לסיים את עבודתה.

טלב אבו עראר: כבוד המפכ"ל, היית יכול להיות הכי אהוב על ביבי נתניהו ועל הליכוד אם לא היית ממליץ, אם המשטרה לא הייתה ממליצה - - -

יואב קיש: לא המלצות, סיכום חקירה.

<קריאה: זה אותו דבר.

טלב אבו עראר: אני לא מסכם.

אל תמליץ גם.

טלב אבו עראר: אבל מוזר מאוד שכבוד היושב ראש, אני ככה אומר, בושה וחרפה שתזמין את מפכ"ל המשטרה כאן ולחקור אותו כמו שהמשטרה חוקרת אדם.

טלב אבו עראר: בושה וחרפה - - -

יואב קיש: תודה.

טלב אבו עראר: אני לא סיימתי עדיין.

טלב אבו עראר: אתה הפרעת לי, ענת שלך גם הפריעה לי.

יואב קיש: תודה.

טלב אבו עראר: לא סיימתי עדיין.

יואב קיש: תודה.

טלב אבו עראר: לא סיימתי.

הוא אומר 'לא סיימתי' ואתה אומר 'תודה'.

טלב אבו עראר: כבוד היושב ראש, לא סיימתי, לא דיברתי אפילו דקה.

טלב אבו עראר: תאפשר לי דקה.

טלב אבו עראר: אני מסיים בסיפור אחד.

טלב אבו עראר: אתה מקשיב לי, יואב קיש?

טלב אבו עראר: עכשיו אתה חבר של המפכ"ל, בסדר.

טלב אבו עראר: תן לי להשלים משפט.

יואב קיש: לא, אני אגיד לך, המפכ"ל צריך לטפל במשהו רגע.

טלב אבו עראר: אתה הזמנת אותו כדי להביך אותו כאן.

טלב אבו עראר: בסדר.

יואב קיש: לא, ממש לא.

טלב אבו עראר: אבל תקשיבו, יש משפט אחד.

טלב אבו עראר: קראתי בספרים, באחד הסיפורים, שהיה רב - - - אתה מקשיב אליי?

יואב קיש: לא.

טלב אבו עראר: תקשיב.

מסעוד גנאים: אם אתה לא רוצה שהוא יסכם הוא עכשיו ימליץ.

יואב קיש: בבקשה, סכם.

טלב אבו עראר: קראתי על רב שכל הזמן הוא אומר לתלמידים שלו 'אסור לגנוב, אסור לגנוב, אסור לגנוב', בא אחד התלמידים, אמר 'אתה בטוח, כבוד הרב?

טלב אבו עראר: ' אמר לו 'כן', אמר 'תשמע, ראיתי את הבן שלך גונב, מה אתה אומר?

טלב אבו עראר: ' אמר, 'תלוי באיזה שיטה, איך הוא גנב'.

טלב אבו עראר: התחיל לפרש את זה.

יואב קיש: טוב, תודה רבה.

רחל עזריה: איך הגענו לסיפור רבנים מ - - -

טלב אבו עראר: בושה וחרפה.

יואב קיש: חברים, פשוט הודיע לי המפכ"ל, הוא צריך רגע משהו דחוף שעלה.

יואב קיש: אנחנו נעשה שלוש דקות הפסקה.

יואב קיש: הוא עושה טלפון וחוזר ואנחנו נמשיך.

יואב קיש: נא לשבת, חברים, אנחנו ממשיכים את הדיון.

יואב קיש: בבקשה, חבר הכנסת מוטי יוגב.

מרדכי יוגב: אני אומר דברים, אני אשתדל לפחות, בקצת יותר רוגע ממה שפה אנשים מדברים, לצערי.

מרדכי יוגב: יכול להיות שיש דברים תמוהים ויש גם דברים חמורים, אם בריאיון של המפכ"ל, שלא ראיתי, אם בחקירות כאלה ואחרות, שאני לא בקי בהן, אבל אני עם היושב ראש שכינס פה ישיבה ומבקש את הענייניות שבה, עם קצת יותר סבלנות ועם קצת יותר קור רוח ועם קצת יותר אחריות ועם קצת יותר כבוד אחד לשני.

מרדכי יוגב: אני באופן אישי מכבד מאוד את ראש הממשלה ומתפלל לחזקת החפות שלו וגם יש לי אמון בו וחושב שהוא ראש ממשלה מצוין.

מרדכי יוגב: אני גם מכבד את המפכ"ל וחושב שהוא עושה את תפקידו מצוין, וגם את משטרת ישראל וכך אני, לפחות במקומות שבהם אני משתדל, רואה את הדברים.

מרדכי יוגב: אני חושב שכולנו צריכים לקחת את הדברים הרבה יותר בפרופורציה.

מרדכי יוגב: גם אם היה ריאיון וגם אם מישהו ראה פגם בריאיון אז אם ניקח את הכול בפרופורציה ונשאיר את החשוב למשטרה שעושה את החקירות במקצועיות ואחריות וגם למציאות שראש הממשלה מנהל את המדינה הזאת בהרבה אחריות, אז אני מכבד את ועדת הפנים והעומד בראשה ואני חושב שנשאיר את העניינים לכל הרשויות במדינה היהודית והדמוקרטית שלנו, שראש הממשלה ימשול, שהאופוזיציה תצעק, שהקואליציה תהיה זו שתקבע ושהמשטרה תחקור ושוועדת הפנים תבקר ושהפרקליטות תמליץ ושבית המשפט ישפוט ובאותן פרופורציות אנחנו לקראת שנת ה-70 למדינת ישראל ואין לי ספק שכל מי שיושבים פה בחדר, אני רוצה לחשוב שהרוב שיושבים פה בחדר וכולם שיושבים פה בחדר, מברכים על כך שאנחנו בשנת ה-70 ושעם ישראל ימשיך להתקדם כי עם ישראל חי.

מרדכי יוגב: תודה.

<קריאה: אמן.

יואב קיש: תודה רבה, חבר הכנסת מוטי יוגב.

יואב קיש: חבר הכנסת מיקי לוי, אם תהיה קצר אז ניתן לעוד מישהי מ - - -

מרדכי יוגב: אני מתנצל שאני הולך לנהל דיון שנדחה בוועדת חוץ וביטחון, אבל מחכים לי שם.

יואב קיש: תודה רבה.

מיקי לוי: תודה רבה, אדוני היושב ראש.

מיקי לוי: אני עדיין חושב שנושאים שבחקירה, אין זה עניינה של ועדת הפנים של הכנסת.

מיקי לוי: זה פיקוח, לטעמי, בהחלט הוועדה מפקחת על עבודת המשטרה ועל בטחון הפנים, אבל אני חובש שהפעם הוועדה כונסה מטעמים זרים ולראיה אני אומר לך, הכותרת הקודמת שניתנה לדיון הזה, אני באמת משתדל להיות מנומס, ההשתלחויות במשטרת ישראל, וראינו את זה גם פה בוועדה עצמה ובמפכ"ל, פרצו כל גבולות וצריך לשים לזה סוף.

מיקי לוי: כאשר הבנתם את המוקש שיניתם את הכותרת, לא עוד עניין התנהלות והתנהגות המשטרה בחקירות ראש הממשלה, אלא עניינו של המפכ"ל באותו ריאיון.

מיקי לוי: אני רוצה להגיד לכם, והפעם כאיש מקצוע לשעבר, מפכ"ל הוא איש מקצוע, הוא לא מתייחס לרחשי הרקע.

מיקי לוי: אל תגררו אותו, ואני פונה לכל חבריי הפוליטיקאים, למגרש הפוליטי.

מיקי לוי: מה שאנחנו או חלקנו מנסים לעשות זה לגרור את המפכ"ל למגרש הפוליטי, אל תעשו את זה.

מיקי לוי: אני אעמוד בכל כוחי כאחד שדוחף את האצבע בסכר כדי שהסחף הזה ופרץ המים הזה לא יעטוף את כולנו.

מיקי לוי: כל ההתנהלות בתקופה האחרונה זה מסע של דה לגיטימציה למערכת אכיפת החוק, כולם אשמים, כולם אשמים חוץ מהנחקרים.

מיקי לוי: אני מציע לכולנו - - -

יואב קיש: אם תקצר היא תקבל, אם לא אז לא.

מיקי לוי: יש לי עוד חצי דקה.

ענת ברקו: מה עם הפגנות ליד הבית של היועמ"ש?

ענת ברקו: זה לא להלך אימים על מערכת אכיפת החוק?

יואב קיש: חברת הכנסת ברקו, מספיק.

מיקי לוי: ברקו, לא הפרעתי לך, אל תכריחי אותי לענות לך.

ענת ברקו: לא הפרעת לי כי לא דיברתי.

ענת ברקו: להפחיד את היועמ"ש זה לא בעיה?

מיקי לוי: זה בהחלט.

ענת ברקו: אז תגיד את זה.

יואב קיש: את בקריאה ראשונה.

יואב קיש: ברקו, מספיק, אי אפשר לנהל ככה דיון.

ענת ברקו: אז תגיד את זה.

יואב קיש: חברת הכנסת, את בקריאה ראשונה, בפעם השנייה את יוצאת ולא חוזרת.

מיקי לוי: כולם אשמים.

מיקי לוי: המשטרה והמפכ"ל, אדוני, הם דרג פוליטי, אל תתבלבלו, הם החוקרים, הם לא הנחקרים, אני מבקש מכם.

מיקי לוי: תפקודה של המשטרה הוא רק אחד, לחתור לחקר האמת, אין בלתו.

מיקי לוי: זה תפקידה של המשטרה ואת זה היא עושה במקצועיות.

מיקי לוי: ועוד דבר, אדוני, אל תתבלבלו, הבוס של המפכ"ל ושל המשטרה זה לא חברי הכנסת, לא הוועדה הזאת וגם לא השר, הבוס של המשטרה זה החוק.

מיקי לוי: על פי החוק היא אמורה להתנהל.

ענת ברקו: של כולנו, דרך אגב.

יואב קיש: חברת הכנסת ברקו, את בקריאה שנייה.

מיקי לוי: אל תתבלבלו.

מיקי לוי: ואזרחי מדינת ישראל כן מוקירים את המשטרה, את העשייה שלה.

מיקי לוי: המשטרה הינה השכפ"צ של אזרחי מדינת ישראל בכלל התחומים, במלחמה בטרור, במלחמה ובמאבק בפשיעה ובמלחמה ובמאבק בשחיתות הציבורית.

מיקי לוי: זה התפקיד שלה, ככה המפכ"ל מנהל אותה, ככה המשטרה מתנהלת וככה אני רוצה שתמשיך להיות משטרה נקייה לטובת אזרחי מדינת ישראל.

מיקי לוי: תודה רבה.

יואב קיש: תודה, חבר הכנסת מיקי לוי.

יואב קיש: אני חייב להגיד לך שכולנו פה בהחלט רוצים משטרה חזקה שמקבלת גיבוי מלא, כמובן, אבל מצד שני לא יכול להיות, ואני מאמין שלא זו כוונתך, שוועדת הפנים לא תעשה את תפקידה כגוף מפקח ומבקר על המשטרה.

אלעזר שטרן: הדיון של היום הוא לא תפקידה.

אלעזר שטרן: הוא חורג מתפקידה.

יואב קיש: חבר הכנסת אלעזר שטרן, אתה נקרא לסדר בפעם השנייה.

ענת ברקו: אני רוצה לשאול שאלה קצרה.

יואב קיש: אני רוצה להגיד לך, המפכ"ל, אני חושב שכל ההתעסקות בריאיון הזה, אני חושב שהריאיון, גם לא רק בעקבות מה שאחרים אמרו, היה מיותר, לא היה נכון לערבב את כל העניין הזה בטיימינג שזה היה ובכלל כל הנושא של ההתנהלות התקשורתית של המשטרה, אני חושב שבעניין הזה קיבלתם לא מעט ביקורת ושווה שהנושא ייבדק.

יואב קיש: אני חושב שכן צריך, לגבי מה שאמרת, המפכ"ל, הבדיקה שנעשתה או ניסיון שיבוש החקירה כלפי החוקרים שנעשה - - -

ענת ברקו: גורמים רבי כוח.

יואב קיש: העניין הזה, אני הבנתי שגם השר ארדן פנה ליועץ המשפטי בנושא, אני חושב שמן הראוי שתהיה בדיקה, אולי אפילו חוץ משטרתית של העניין הזה, כי אני חושב שלא יכול להיות שהעניין הזה יישאר בעלמא.

יואב קיש: ולגבי נושא ההדלפות, אני מאוד שמח, אני רוצה לאמץ את הקריאה שלך מתחילת הכהונה ל'די להדלפות', ראינו, לצערי, רוב רובן של ההדלפות בנושא חקירות ראש הממשלה היו כנגד הנחקר בעניין הזה ואת זה ראו, כולנו כצופים, בכל המקומות.

יואב קיש: אני לא יודע מאיפה הם הגיעו ואני חושב שגם את זה כדאי שתבחנו ותבדקו.

יואב קיש: ובכלל כל נושא ההדלפות הוא רעה חולה, בזה אני מצטרף אליך, שכדאי שתיפסק.

יואב קיש: אני מבקש מכל חברי הכנסת, עקב לוחות הזמנים - - -

דב חנין: אדוני, מה זה הדברים האלה?

דב חנין: בדיון, השתתפותך בדיון - - -

יואב קיש: עקב לוחות הזמנים, שכל חברי הכנסת יכתבו שאלות, אנחנו נשלח מסמך מסודר, כמו שאמרת, למפכ"ל, לתשובות ו - - -

דב חנין: הדברים שאתה אמרת לא מקובלים על הוועדה.

יואב קיש: לא אמרנו, לא דיברנו, אמרתי את דבריי.

רויטל סויד: נכון, כל ההליך הזה היה מעוות ולא תקין.

רויטל סויד: אתם ערכתם חקירה נגדית למפכ"ל פה.

רויטל סויד: השתמשת בכוח הפרלמנטרי שלך.

יואב קיש: תודה רבה, הישיבה נעולה.